# Թեմատիկ պլանավորում

**«Հայոցպատմություն»**

**10 -րդ դասարան**

**Շաբաթական 2 ժամ**

**Տարեկան 68 ժամ**

**Դասագրքի հեղինակներ՝**

Հայոց պատմություն: 10–րդ դաս, ընդհանուր և բնագիտամաթեմատիկական հոսքեր: /Ա. Մելքոնյան, Հ. Ավետիսյան, Ա. Մովսիսյան, Պ. Հովհաննիսյան, Է. Դանիելյան, Վ. Բարխուդարյան, Գ. Հարությունյան, Պ. Չոբանյան.–Եր.: «Զանգակ», 2021 .– 240 էջ:

**Թեմատիկ պլանը կազմող ուսուցիչներ՝**

Կարինե Ավետիսյան - Արարատի մարզ Վանաշենի միջնակարգ դպրոց

Տաթև Խաչիկյան - Տավուշի մարզ Դովեղի միջնակարգ դպրոց

Ալինա Բրուտյան - Երևանի թիվ 195 ավագ դպրոց

Արմինե Հովհաննիսյան - Կոտայքի մարզ ԱռինջիԿ. Ծառուկյանի անվան միջնակարգ դպրոց

Վիտալիկ Բագրատյան - Սյունիքի մարզ Խոտի միջնակարգ դպրոց

Տաթևիկ Սարդարյան - Ա․ Շահինյան անվան ֆիզիկամաթեմատիկական հատուկ դպրոց

Մերի Բաբայան - Երևանի Խ․ Աբովյանի անվան ՀՊՄՀ-ի թիվ 57 հինական դպրոց

Ռիմա Խանզադյան - Վանաձորի Պարույր Սևակի անվան թիվ 30 հիմնական դպրոց

Անի Տոնոյան - Վաղարշապատի թիվ 12 հիմնական դպրոց

Անահիտ Մալյան- Կոտայքի մարզ, Մեղրաձորի միջնակարգ դպրոց

**Պատասխանատու**՝

ԿԶՆԱԿ – ի ուսումնական բնագավառների մշակման և զարգացման բաժնի մասնագետ Հասմիկ Մարգարյան

|  |  |  |
| --- | --- | --- |
| [Ներածություն](#ն2) | | |
| **Նպատակ** | | Նպաստել հայ պատմագիտական անցած ուղու, հայկական քաղաքակրթության պատկերացման ձևավորման պատմաաշխարհագրական պայմանների վերաբերյալ գիտելիքների ձեռքբերմանը: |
| **Վերջնարդյունքներ** | | **Կարողանա**  - Ներկայացնել հայ պատմագիտական անցած ուղին, հայոց պատմության պարբերաշրջանները։  - Բացատրել հայկական քաղաքակրթության ձևավորման պատմաաշխարհագրական պայմանները, հայկական լեռնաշխարհի վարչական բաժանումները |
| **Ժամ** | **Էջ** | **Դաս** |
| **1/1** | **3-5** | **[Ներածություն](#ն1)**  **[§ 1.«Հայոց պատմություն»-ը ավագ դպրոցում](#ն1)** |
| **1/2** | **6-10** | [**§ 2. Հայկական քաղաքակրթության ձևավորման պատմաաշխարհագրական պայմանները**](#ն2) |
| **Ա**  **ՄԱՍ**  **ՀԱՅԿԱԿԱՆ ՔԱՂԱՔԱԿՐԹՈՒԹՅԱՆ ՁԵՎԱՎՈՐՈՒՄՆ ՈՒ ԶԱՐԳԱՑՈՒՄԸ (32 ժամ)** | | |
| **ԲԱԺԻՆ 1 . ՆԱԽՆԱԴԱՐՅԱՆ ՀԱՍԱՐԱԿՈՒԹՅՈՒՆԸ ՀԱՅԱՍՏԱՆԻ ՏԱՐԱԾՔՈՒՄ (3 ժամ)** | | |
|  | | |
| **Նպատակ** | | Նպաստել Հայաստանի տարածքում նախնադարյան հասարակության վերաբերյալ գիտելիքների ձեռքբերմանը, տվյալ ժամանակաշրջանի կարևոր փաստերը բացատրելու, վերլուծելու, մեկնաբանելու, համեմատելու, համադրելու, վերաբերմունք արտահայտելու, գնահատելու կարողությունների զարգացմանը: |
| **Վերջնարդյունքներ** | | **Կարողանա՝**  -ներկայացնել և բացատրել մարդու ծագումը՝ ըստ ժամանակակից պատկերացումների,  -թվարկել նախնադարի փուլերը, ենթափուլերը և հնավայրերը  -բացատրել կրոնի առաջացման նախասկզբնական ձևերը  -գնահատել Հայկական լեռնաշխարհում հայտնաբերված արվեստի և գիտության նշանավոր հուշարձաններն ու գտածոները |
| **Ժամ** | **Էջ** | **Դաս** |
| **1/3** | **12-15** | [**§ 1. Հայկական Լեռնաշխարհը քարի դարից մինչև Ք.ա. IV հազարամյակը**](#Գլուխ1) |
| **1/4** | **16-19** | [**§ 2. Պաշտամունքը: Արվեստը Գիտության տարրերը**](#Գլուխ1պաշտ) |
| **ԲԱԺԻՆ 2. ՀԱՅԿԱԿԱՆ ՔԱՂԱՔԱԿՐԹՈՒԹՅԱՆ ՍԿԲՆԱՎՈՐՈՒՄԸ (4 ժամ)** | | |
| **ԳԼՈՒԽ 1. ՀԱՅՈՑ ԾԱԳՈՒՄՆԱԲԱՆՈՒԹՅՈՒՆԸ (2 ժամ)** | | |
| **Նպատակ** | | Նպաստել հայկական քաղաքակրթության սկզբնավորման և հայոց ծագումնաբանության վերաբերյալ գիտելիքների ձեռքբերմանը, հայերի ծագման տեղաբնիկության տեսությունը հայերի մասին ավանդազրույցները, Հին Արևելքի սեպագիր սկզբնաղբյուրներում և Աստվածաշնչում Հայաստանի մասին վկայությունները բացատրելու, վերլուծելու, մեկնաբանելու, համեմատելու, համադրելու, վերաբերմունք արտահայտելու, գնահատելու, կարողությունների զարգացմանը: |
| **Վերջնարդյունքներ** | | ***Կարողանա***  \_ներկայացնել հայերի ծագման տեղաբնիկության տեսությունը, Հին Արևելքի սեպագիր սկզբնաղբյուրներում և Աստվածաշնչում Հայաստանի և հայերի մասին վկայությունները, հայկական, հունական և վրացական ավանդազրույցները: |
| **Ժամ** | **Էջ** | **Դաս** |
| **1/5** | **20-23** | [**§ 1. Հայոց ծագումնաբանության հարցը**](#հ2) |
| **1/6** | **24-27** | [**§ 2. Հայաստանի և հայերի մասին հնագույն գրավոր հիշատակությունները**](#Ա2) |
| **ԳԼՈՒԽ 2. ՎԱՂ ՊԵՏԱԿԱՆ ԿԱԶՄԱՎՈՐՈՒՄՆԵՐԸ ( Ք.Ա. III ՀԱԶԱՐԱՄՅԱԿ - Ք.Ա. ՀԱԶՐԱՄՅԱԿԻ ՍԿԶԲԻՆ) (2 ժամ)** | | |
| **Նպատակ** | | Նպաստել վաղ պետական կազմավորումների ( Ք. ա. III հազարամյակ - Ք․ա․I հազարամյակի սկիզբը)-վերաբերյալ գիտելիքների ձեռքբերմանը, տվյալ ժամանակաշրջանի կարևոր փաստերը, իրադարձությունները բացատրելու, վերլուծելու, մեկնաբանելու, համեմատելու, համադրելու, վերաբերմունք արտահայտելու, գնահատելու , արժևորելու կարողությունների զարգացմանը: |
| **Վերջնարդյունքներ** | | **Կարողանա**  -ներկայացնել և բացատրել Հայկական լեռնաշխարհի վաղ պետական կազմավորումների ձևավորման գործընթացը, հայկական քաղաքակրթության առաջացման ակունքները, ժամանակաշրջանը վաղ պետական կազմավորումները ( Ք․ա. III հազարամյակ Ք․ա․ I հազարամյակի սկիզբը)-  -արժևորել Արատտան՝ որպես առաջին վաղ պետական կազմավորում |
| **Ժամ** | **Էջ** | **Դաս** |
| **1/7** | **27-31** | [**§ 1․Քաղաքակրթության սկզբնավորումը Հայկական լեռնաշխարհում**](#քաղաքակրթությանսկզբնավորումը) |
| **1/8** | **31-33** | [**§ 2 Հայկական պետական կազմավորումները Ք․ա․ III հազարամյակում և Ք․ա I հազարամյակի սկզբին**](#քաղաքակրթությանսկզբնավորումը2) |
| **ԲԱԺԻՆ 3. ՀԱՅԿԱԿԱՆ ԹԱԳԱՎՈՐՈՒԹՅՈՒՆՆԵՐԸ (16 ժամ)** | | |
| **ԳԼՈՒԽ 1. ՎԱՆԻ ՀԱՄԱՀԱՅԿԱԿԱՆ ԹԱԳԱՎՈՐՈՒԹՅՈՒՆԸ (3 ժամ)** | | |
| **Նպատակ** | | Նպաստել Վանի թագավորության վերաբերյալ գիտելիքների ձեռքբերմանը, Վանի թագավորության կարևոր փաստերը, իրադարձությունները, նշանավոր գործիչների գործունեությունը բացատրելու, վերլուծելու, մեկնաբանելու, համեմատելու, համադրելու, վերաբերմունք արտահայտելու, գնահատելու, արժևորելու կարողությունների զարգացմանը: |
| **Վերջնարդյունքներ** | | **Կարողանա**՝  -բացատրել Վանի թագավորության հզորացման և անկման պատճառները, արքաների գործունեությունը, տնտեսությունը, պետական կարգը, բանակի կառուցվածքը  -արժևորել Վանի թագավորության դերը հայոց պատմության մեջ։ |
| **Ժամ** | **Էջ** | **Դաս** |
| **1/9** | **34-38** | [**§ 1․Վանի թագավորության կազմավորումն ու հզորացումը։ Արգիշտի I**](#Արգիշտի) |
| **1/10** | **39-42** | [**§ 2․Վանի տերությունը Սարդուրի II- ի և նրա հաջորդների օրոք: Թագավորության անկումը**](#Սարդուրի2) |
| **1/11** | **42-45** | [**§ 3․Վանի թագավորության տնտեսությունը, պետական կարգը և բանակը**](#Վան3) |
| **ԳԼՈՒԽ 2. ՀԱՅԿԱԶՈՒՆ - ԵՐՎԱՆԴԱԿԱՆՆԵՐԻ ԹԱԳԱՎՈՐՈՒԹՅՈՒՆԸ (4 ժամ)** | | |
| **Նպատակ** | | Նպաստել Հայկազուն-Երվանդյանների թագավորության վերաբերյալ գիտելիքների ձեռքբերմանը, Հայկազուն-Երվանդյանների թագավորության կարևոր փաստերը, իրադարձությունները, նշանավոր գործիչների գործունեությունը բացատրելու, վերլուծելու, մեկնաբանելու, համեմատելու, համադրելու, վերաբերմունք արտահայտելու, գնահատելու, արժևորելու կարողությունների զարգացմանը: |
| **Վերջնարդյունքներ** | | **Կարողանա `**  -ներկայացնել և բացատրել Հայկազուն Երվանդյանների արքայատոհմի հաստատումը, թագավորության վերելքի պատճառները, արքաների գործունեությունը, տնտեսությունը, պետական կարգը, բանակի կառուցվածքը  -վերլուծել Հայկազուն Երվանդյանների  թագավորության մասնատման հետևանքները: |
| **Ժամ** | **Էջ** | **Դաս** |
| **1/12** | **46-50** | [**§ 1. Հայաստանը Ք.ա. VII դարավերջից մինչև Ք.ա. 330-ական թթ.**](#հ320) |
| **1/13** | **50-53** | [**§ 2. Հայոց թագավորությունները Ք.ա. 331-201 թթ**](#հ331201)**.** |
| **1/14** | **53-56** | [**§ 3. Հայկազուն-Երվանդականների թագավորության տնտեսությունն ու պետական կարգը**](#Հայկազուներվանդունիներ3) |
| **1/15** |  | **Կրկնություն ( 1 ժամ)** |
| **ԳԼՈՒԽ 3. ՄԵԾ ՀԱՅՔԻ ԱՐՏԱՇԵՍՅԱՆՆԵՐԻ ԹԱԳԱՎՈՐՈՒԹՅՈՒՆԸ (6 ժամ)** | | |
| **Նպատակ** | | Նպաստել Մեծ Հայքի Արտաշեսյանների թագավորության վերաբերյալ գիտելիքների ձեռքբերմանը, թագավորության կարևոր փաստերը, իրադարձությունները, նշանավոր արքաների գործունեությունը բացատրելու, վերլուծելու, մեկնաբանելու, համեմատելու, համադրելու, վերաբերմունք արտահայտելու, գնահատելու, արժևորելու կարողությունների զարգացմանը: |
| **Վերջնարդյունքներ** | | **Կարողանա `**  - արժևորել արտաքին գործոնը ճկուն կերպով օգտագործելու Արտաշես ստրատեգոսի կարողությունը,  - վերլուծել Արտաշես I–ի ներքին ու արտաքին քաղաքականությունը, գնահատել նրա գործունեությունը:  - ներկայացնել Տիգրան Մեծի աշխարհակալ տերության աշխարհաքաղաքական բազմամշակութային, հասարակական միջավայրը,  - գնահատել Տիգրան II-ի գործունեության արդյունքները և նշանակությունը:  - գնահատել Արտավազդ II-ի որդեգրած արտաքին քաղաքականությունը:  - գնահատել թագավորության դերը հայոց և համաշխարհային պատմության մեջ |
| **Ժամ** | **Էջ** | **Դաս** |
| **1/16** | **57-62** | [**§ 1. Նոր հարստության հիմնումը: Արտաշես I**](#Արտաշես1) |
| **1/17** | **62-69** | [**§ 2. Հայաստանը աշխարհակալ տերություն: Տիգրան II Մեծ**](#տիգրան21) |
| **1/18** | **69-74** | [**§ 3.Ռազմաքաղաքական նոր իրադրությունը Առաջավոր Ասիայում**](#տիգրան23) |
| **1/19** | **74-78** | [**§ 4. Հայաստանի պայքարն ընդդեմ Հռոմի ծավալապաշտական քաղաքականության: Արտավազդ II**](#Տիգրան4) |
| **1/20** | **78-80** | [**§ 5. Արտաշեսյան թագավորության անկումը**](#Արտածեսյաններիանկում) |
| **ԳԼՈՒԽ 4.**  **ՄԵԾ ՀԱՅՔԻ ԱՐՇԱԿՈՒՅԱՆՑ ԹԱԳԱՎՈՐՈՒԹՅՈՒՆԸ I-III ԴԱՐԵՐՈՒՄ**  **(3 ժամ)** | | |
| **Նպատակ** | | Նպաստել Մեծ Հայքի Արշակունիների թագավորության հաստատման և ամրապնդման վերաբերյալ գիտելիքների ձեռքբերմանը, թագավորության I - III դարերի կարևոր փաստերը, իրադարձությունները, նշանավոր արքաների գործունեությունը բացատրելու, վերլուծելու, մեկնաբանելու, համեմատելու, համադրելու, վերաբերմունք արտահայտելու, գնահատելու, արժևորելու կարողությունների զարգացմանը: |
| **Վերջնարդյունքներ** | | **Կարողանա`**  -համեմատել հայ Արշակունի տարբեր թագավորների գործունեությունը,  -ներկայացնել և բացատրել հայ Արշակունի  -թագավորների ժառանգական իշխանության հաստատումը  ներկայացնել հայ Արշակունի թագավորների ժառանգական իշխանության հաստատումը և հայ Արշակունի թագավորներին ըստ գահակալման ժամանակագրական հաջորդականության,  -վերլուծել և բացատրել Սասանյան հեղաշրջումից հետո հայ-պարսկական հարաբերությունների վատթարացման պատճառները |
| **Ժամ** | **Էջ** | **Դաս** |
| **1/21** | **81-84** | [**§ 1. Հայաստանը և Հռոմի ու Պարթևստանի մրցակցությունը**](#Հայաստանհռոմ1) |
| **1/22** | **85-88** | [**§ 2. Մեծ Հայքի թագավորությունում Արշակունիների գահակալումը**](#Հայաստանհռոմ2) |
| **1/23** | **88-91** | [**§ 3. Մեծ Հայքը III դարում: Թագավորության հասարակական կյանքը**](#Հայաստանհռոմ3) |
| **ԲԱԺԻՆ 4. ՀԱՅԿԱԿԱՆ ՄՇԱԿՈՒՅԹԻ ԶԱՐԳԱՑՈՒՄԸ (8 ժամ)** | | |
| **ԳԼՈՒԽ 1. ՀԱՅԿԱԿԱՆ ՄՇԱԿՈՒՅԹԸ Ք.Ա. IX – Ք. Ա. III ԴԱՐԵՐՈՒՄ (3 ժամ)** | | |
| **Նպատակ** | | Նպաստել մշակույթի զարգացման պայմանների, համահայկական թագավորությունների՝ Վանի թագավորության, Հայկազուն- Երվանդունիների ժամանակաշրջանների հոգևոր և նյութական մշակույթի նվաճումների վերաբերյալ գիտելիքների ձեռքբերմանը, կարողաությունների զարգացմանը |
| **Վերջնարդյունքներ** | | **Կարողանա**  -բացատրել, որ հայ ժողովուրդը իր ազգային մշակույթը կերտել է դեռևս հնագույն ժամանակներից Հայոց հայրենիքի տարածքում,  -թվարկել Ք․ա․ IX-Ք․ա․ III դարերում ստեղծված մշակութային կարևոր նյութական արժեքները՝ քաղաքներ, կառույցներ,  -ներկայացնել գրային համակարգերը, հայտնաբերված արձանագրությունները, ծեսերը, առասպելները, վիպերգերը, կրոնական համակարգերը և դիցարանը։ |
| **Ժամ** | **Էջ** | **Դաս** |
| **1/24** | **92-95** | [**§ 1. Վանի թագավորության նյութական մշակույթը**](#վանիմշ) |
| **1/25** | **95-97** | [**§ 2. Համահայկական առաջին թագավորության հոգևոր մշակույթը**](#վանիմշ2) |
| **1/26** | **98-100** | [**§ 3 . Հայկազուն-Երվանդունիների ժամանակաշրջանի հոգևոր մշակույթը**](#վանիմշ3) |
| **ԳԼՈՒԽ 2. ՀԱՅԿԱԿԱՆ ՄՇԱԿՈՒՅԹԸ ՀԵԼԼԵՆԻԶՄԻ ԴԱՐԱՇՐՋԱՆՈՒՄ (5 ժամ)** | | |
| **Նպատակ** | | Նպաստել հելլենիստական ժամանակաշրջանի մշակույթի զարգացման պայմանների, հելլենիզմին բնորոշ առանձնահատկությունների, հայկական հելլենիզմի փուլերի, հայոց դիցարանի, հայ հին դպրության, պատմագրության, բանահյուսության, թատրոնի, արվեստի և քաղաքակրթական նվաճումների մասին գիտելիքների ձեռքբերմանը և կարողությունների զարգացմանը։ |
| **Վերջնարդյունքներ** | | **Կարողանա**  **-**բացատրել հելլենիզմը,  - իմանալ հայ մշակույթին բնորոշ գծերը,  - ներկայացնել հեթանոսական նոր պանթեոնը,  -թվարկել հելլենիզմի շրջանի ձեռքբերումները հայկական մշակույթի տարբեր բնագավառներում,  - բացատրել հայկական ազգային արժեհամակարգի առանցքը, սրբազան հայրենիքի պաշտամունք լինելը։ |
| **Ժամ** | **Էջ** | **Դաս** |
| **1/27** | **101-104** | [**§1. Հայաստանը հելլենիստական դարաշրջանում**](#Մշ21) |
| **1/28** | **104-107** | [**§2. Գիրը, պատմագրությունը, գրականությունը և տոմարը**](#Մշ22) |
| **1/29** | **108-109** | [**§3. Ժողովրդական բանահյուսությունը և թատրոնը**](#Մշ23) |
| **1/30** | **110-114** | [**§4. Արվեստը: Ազգային արժեհամակարգը և հին Հայաստանի քաղաքակրթական նվաճումները**](#Մշ24) |
| **1/31** |  | **Կրկնություն (1 ժամ)** |
| **1/32** |  | **Ամփոփում (1 ժամ)** |
| **Բ ՄԱՍ**  **ՀԱՅԿԱԿԱՆ ՔԱՂԱՔԱԿՐԹՈՒԹՅՈՒՆԸ ՄԻՋԻՆ ԴԱՐԵՐՈՒՄ (34 ժամ)** | | |
| **1/33** | **116** | **[Ներածություն](#ննն)** |
| **ԲԱԺԻՆ 1**  **ՀԱՅԿԱԿԱՆ ՔԱՂԱՔԱԿՐԹՈՒԹՅԱՆ ՆԵՐԴԱՇՆԱԿՈՒՄԸ ՔՐԻՍՏՈՆԵԱԿԱՆ ԱՐԺԵՀԱՄԱԿԱՐԳԻՆ (10 ժամ)** | | |
| **ԳԼՈՒԽ 1. ՔՐԻՍՏՈՆԵՈՒԹՅԱՆ ՀՌՉԱԿՈՒՄԸ ՊԵՏԱԿԱՆ ԿՐՈՆ : ԱՎԱՏԱՏԻՐՈՒԹՅԱՆ ՀԱՍՏԱՏՈՒՄԸ (2 ժամ)** | | |
| **Նպատակ** | | Նպաստել քրիստոնեությունը պետական կրոն հռչակելու անհրաժեշտության, հայոց եկեղեցու ստանձնած առաքելության, և ավատատիրական հասարակության դասերի, հողատիրության ձևերի, գործակալությունների, բանակի զորատեսակների, վաղ միջնադարյան Հայաստանի նշանավոր քաղաքների վերաբերյալ գիտելիքների ձեռքբերմանը։ |
| **Վերջնարդյունքներ** | | **Կարողանա**  **-**ներկայացնել քրիստոնեության ընդունման պատմական նշանակությունը,  - բացատրել ազգային և քրիստոնեական արժեքների համադրումը,  -թվարկել հողատիրության ձևերը և գործակալությունները  -գնահատել գործակալությունների դերը երկրի կառավարման բնագավառում,  -տարբերակել ազատների և անազատների դասերը,  -գնահատել բանակի դերը միջնադարյան հայկական պետականության կյանքում,  - մեկնաբանել գյուղական համայնքների և մասնավոր տնտեսությունների դերն ու կարևորությունը հայոց պետության կյանքում,  -ներկայացնել հեթանոսական նոր պանթեոնը և տոմարը։ |
| **Ժամ** | **Էջ** | **Դաս** |
| **1/34** | **117-120** | [**§ 1. Քրիստոնեության հռչակումը պետական կրոն**](#Քրիստոն1) |
| **1/35** | **121-125** | [**§ 2. Ավատատիրության հաստատումը Հայաստանում**](#Քրիստոն2) |
| **ԳԼՈՒԽ 2.**  **ԱՐՇԱԿՈՒՆՅԱՆՑ ԹԱԳԱՎՈՐՈՒԹՅՈՒՆԸ IV ԴԱՐՈՒՄ ԵՎ V ԴԱՐԻ ՍԿԶԲԻՆ (3 ժամ)** | | |
| **Նպատակ** | | Նպաստել IV և V դարի սկզբի Արշակունի արքաների, նրանց օրոք տեղի ունեցած ամենանշանավոր իրադարձությունների, հայ-պարսկական հարաբերությունների վատթարացման պատճառների, Հայաստանի առաջին բաժանման մասին գիտելիքների ձեռքբերմանը և Արշակունյաց թագավորության անկման պատճառները վերլուծելու կարողությունների զարգացմանը: |
| **Վերջնարդյունքներ** | | **Կարողանա**  **-**թվարկի Արշակունի թագավորներին գահակալման ժամանակաշրջանի հաջորդականությամբ,  -ներկայցնել առաջին հայ եկեղեցական ժողովը, Արշակ II-ի ձերբակալությունը Շապուհ II-ի կողմից , Արշակի և Վասակ Մամիկոնյանի պահվածքը Տիզբոնում,  -բնութագրել Պապ թագավորի պատմական կերպարը,  -ներկայացնել Հայաստանի առաջին բաժանումը,  -կարևորել հայոց գրերի գյուտը,  -ներկայացնել հայոց պետականության անկման պատճառները: |
| **Ժամ** | **Էջ** | **Դաս** |
| **1/36** | **126-128** | [**§1. Պայքար կենտրոնական իշխանության ուժեղացման համար**](#Ք1) |
| **1/37** | **129-134** | [**§2. Արշակ II-ի և Պապ թագավորների քաղաքականությունը**](#Ք2) |
| **1/38** | **135-137** | [**§3. Հայոց Արշակունյաց թագավորության մայրամուտը**](#Ք3) |
| **ԳԼՈՒԽ 3. ՀԱՅԿԱԿԱՆ ՊԵՏԱԿԱՆՈՒԹՅԱՆ ՆԱԽԱՐԱՐԱԿԱՆ ՇՐՋԱՆԸ (5 ժամ)** | | |
| **Նպատակ** | | Նպաստել V դարում , Մեծ Հայքում Արշակունյաց թագավորության անկումից հետո, ստեղծված իրավիճակի` մարզպանական կարգավիճակի, կրոնափոխության վտանգի ու սպառնալիքների, Ավարայրի ճակատամարտի դերի ու նշանակության, արաբական արշավանքների, խալիֆայության դեմ ապստամբությունների մասին գիտելիքների ձեռքբերմանը։ |
| **Վերջնարդյունքներ** | | **Կարողանա**  **-**բացատրել հայ նախարարական համակարգի դերը հայոց պետական կարևոր օղակների պահպանման գործում,  -ներկայացնել Հայաստանի ինքնավարության վերականգնման համար հայ ժողովրդի մղած պայքարն արաբների դեմ և դրանց արդյունքները,  - գնահատել ազատագրական պայքարի ղեկավարների գործունեությունը,  - վերլուծել և գնահատել V դարի ապստամբությունների պատմական նշանակությունը,  - վերլուծել VI դարում Հայաստանում Բյուզանդիայի և Պարսկաստանի վարած քաղաքականության հետևանքները։  - - համեմատել Մամիկոնյան և Բագրատունի իշխանական տոհմերի դիրքորոշումն ազատագրական պայքարի ուղիների վերաբերյալ,  -ներկայացնել Հայաստանի ինքնավարության վերականգնման նեքին ու արտաքին նախադրյալները,  - վերլուծել և գնահատել 850-855 թթ համաժողովրդական ապստամբության պատմական նշանակությունը: |
| **Ժամ** | **Էջ** | **Դաս** |
| **1/39** | **138-143** | [**§1. Արևելյան Հայաստանի մարզպանական կարգավիճակը: Վարդանանց պատերազմը**](#օ1) |
| **1/40** | **143-146** | [**§ 2. Վահան Մամիկոնյանի գլխավորած ապստամբությունը 481-484 թթ.**](#օ2) |
| **1/41** | **146-150** | [**§3. Հայաստանը VI դարում**](#օ3) |
| **1/42** | **150-154** | [**§ 4. Հայաստանը VII դարում**](#օ4) |
| **1/43** | **155-159** | [**§5. Հայ նախարարական համակարգը արաբական խալիֆայության գերիշխանության շրջանում**](#օ5) |
| **1/44** |  | **Կրկնություն (1 ժամ)** |
| **ԲԱԺԻՆ 2. ՀԱՅՈՑ ՊԵՏԱԿԱՆՈՒԹՅՈՒՆԸ ԶԱՐԳԱՑԱԾ ՄԻՋՆԱԴԱՐՈՒՄ (10 ժամ)** | | |
| **ԳԼՈՒԽ 1. ՀԱՅԱՍՏԱՆԻ ԲԱԳՐԱՏՈՒՆՅԱՆՑ ԹԱԳԱՎՈՐՈՒԹՅՈՒՆԸ (4 ժամ)** | | |
| **Նպատակ** | | Նպաստել Բագրատունյաց թագավորության հիմնադրման, հայոց պետականության և անկախության վերականգնման մասին գիտելիքների ձեռքբերմանը |
| **Վերջնարդյունքներ** | | **Կարողանա**  - վերլուծել Անիի Բագրատունիների կենտրոնական թագավորության և տեղական թագավորությունների միջև եղած քաղաքական պայքարն ու ենթակայական հարաբերությունները,  - մեկնաբանել Բագրատունյաց թագավորության հզորացման և անկման ներքին ու արտաքին պատճառները։ |
| **Ժամ** | **Էջ** | **Դաս** |
| **1/45** | **160-164** | [**§ 1. Հայաստանի անկախության վերականգնումը և ամրապնդումը**](#Բագրատունիներ1) |
| **1/46** | **164-167** | [**§ 2. Բագրատունյաց Հայաստանի վերելքը**](#Բագրատունիներ2) |
| **1/47** | **168-172** | [**§3. Պետական կառավարման համակարգը: Տնտեսության վերելքը**](#Բագրատունիներ3) |
| **1/48** | **172-176** | [**§4. Բագրատունյաց թագավորության մասնատումն ու անկումը**](#Բագրատունիներ4) |
| **ԳԼՈՒԽ 2. ՀԱՅՈՑ ՊԵՏԱԿԱՆՈՒԹՅՈՒՆԸ XI-XIV ԴԱՐԵՐՈՒՄ (2 ժամ)** | | |
| **Նպատակ** | | Նպաստել Հայաստանում կենտրոնական թագավորության անկման հետևանքների, օտար նվաճողների դեմ պայքարի արդյունքների, Զաքարյան իշխանական տոհմի դերը Հայաստանի հյուսիս-արևելյան շրջանների ազատագրման գործի մասին գիտելիքների ձեռքբերմանը։ |
| **Վերջնարդյունքներ** | | **Կարողանա `**  -Վեր հանել Զաքարյան իշխանական տոհմի դերը Հայաստանի հյուսիս - արևելյան շրջանների ազատագրման գործում  -Ներկայացնել հայ ժողովրդի օտար նվաճողների դեմ մղած պայքարի կարևոր մի քանի փաստեր:  - Մեկնաբանել քոչվորների դեմ մղած պայքարի հետևանքնեևը |
| **Ժամ** | **Էջ** | **Դաս** |
| **1/49** | **176-179** | [**§ 1. Հայաստանը XI դարի երկրորդ կեսին**](#ՀՊ1) |
| **1/50** | **179-182** | [**§ 2. Հայ ժողովրդի ազատագրական պայքարը օտար նվաճողների դեմ (XII- XIVդարեր)**](#ՀՊ2) |
| **ԳԼՈՒԽ 3. ԿԻԼԻԿՅԱՆ ՀԱՅԱՍՏԱՆԸ (4 ժամ)** | | |
| **Նպատակ** | | Նպաստել Ռուբինյանների անկախ իշխանության առաջացման, Կիլիկյան թագավորության ստեղծման ներքին և արտաքին նախադրյալների, Հեթումյան և Լուսինյան արքայատոհմերի թագավորների գործունեության մասին գիտելիքների ձեռքբերմանը։ |
| **Վերջնարդյունքներ** | | **Կարողանա ՝**  -գնահատել հայրենիքի` բնիկ տարածքներից դուրս պետականություն կերտելու հայ ժողովրդի ձգտումը  -Բացատրել մոնղոլների հետ դաշնակցելու՝ Հեթում I-ի քաղաքականության պատճառները  -Ներկայացնել Կիլիկիայի հայկական թագավորության թուլացման ու անկման պատճառները |
| **Ժամ** | **Էջ** | **Դաս** |
| **1/51** | **183-185**  **186-189** | [**§ 1. Հայկական պետականության ստեղծոմը Կիլիկիայում**](#Կիլիկիա1)  [**§ 2. Կիլիկյան Հայաստանի ամրապնդումը: Հայոց թագավորության վերականգնումը**](#Կիլիկիա2) |
| **1/52** | **190-193** | [**§ 3. Կիլիկիայի հայկական թագավորությունը XIII- XIVդդ.**](#Կիլիկիա3) |
| **1/53** | **194-197** | [**§ 4. Կիլիկյան Հայաստանի սոցիալ-տնտեսական հարաբերությունները և պետական կարգը**](#Կիլիկիա4) |
| **1/54** |  | **Կրկնություն(1 ժամ)** |
| **ԲԱԺԻՆ 3. ՀԱՅՈՑ ՔԱՂԱՔԱԿԱՆՈՒԹՅՈՒՆԸ ՈՒՇ ՄԻՋՆԱԴԱՐՈՒՄ (4 ժամ)** | | |
| **ԳԼՈՒԽ 1. ԿՈՐՈՒՍՏՆԵՐԻ ԵՎ ՎԵՐԱԿԱՆԳՆՈՒՄՆԵՐԻ ԺԱՄԱՆԱԿԱՇՐՋԱՆ (XV դ. առաջին կես ) (3 ժամ)** | | |
| **Նպատակ** | | Նպաստել հայկական անկախության անկման, ազատագրական լեգենդների, Ամենայն Հայոց կաթողիկոսի աթոռի վերականգնման, Հայաստանի ազատագրության պայքարի և հայկական իշխանությունների (Արցախի, Սյունիքի մելիքությունների, Զեյթունի իշխանության) մասին գիտելիքների ձեռքբերմանը |
| **Վերջնարդյունքներ** | | **Կարողանա ՝**  -գնահատել հայոց եկեղեցու գործունեությունը  -ներկայացնել աղանդավորական շարժումների վտանգները,  -բացատրել Ամենայն Հայոց կաթողիկոսական աթոռն Էջմիածնում վերահաստատելու անհրաժեշտությունն ու նախադրյալները,  - վերլուծել XVI-XVII դարերի թուրք-պարսկական տիրապետության տակ ապրող հայ ժողովրդի սոցիալ-տնտեսական և քաղաքական իրավիճակը,  - վերլուծել 1604 թվականի հայերի բռնագաղթի պատճառները և հետևանքները,  -համեմատել թուրք-պարսկական իշխանությունների վարած քաղաքականությունն Արմտյան և Արևելյան Հայաստանում։ |
| **Ժամ** | **Էջ** | **Դաս** |
| **1/55** | **198-200** | [**§1. Հայստանը XV դարում**](#Հայաստան151) |
| **1/56** | **200-202** | [**§2. Հայստանը XV դարում և XVII դարի առաջին կեսին**](#Հայաստան1512) |
| **1/57** | **204-206** | [**§3. Հայաստանի ազատագրության համար պայքարի աշխուժացումը**](#Հայաստան15123) |
| **ԳԼՈՒԽ 2. ՀԱՅԿԱԿԱՆ ԳԱՂԹԱՎԱՅՐԵՐԸ XV-XVII ԴԱՐԵՐՈՒՄ (1 ժամ)** | | |
| **Նպատակ** | | * Նպաստել գաղութ հասկացության բնութագրի, գաղթավայրի առաջացման պատճառների, ընդհանուր զարգացման փուլերի, հայկական գաղթոջախների գործունեության և տարբեր երկրներում նրաց դերի մասին գիտելիքների ձեռքբերմանը |
| **Վերջնարդյունքներ** | | Կարողանա  **-**ներկայացնել գաղթօջախների առաջացման պատճառները   * -թվարկել հայկական գաղթավայրերի ընդհանուր պատմության փուլերը * -նշել այն երկրները որտեղ կային հայկական գաղթօջախներ * -գնահատել հայերի դերը այդ երկրներում   -նկարագրել հայերի հիմնական զբաղվածությունը |
| **Ժամ** | **Էջ** | **Դաս** |
| **1/58** | **206-209** | [**§ 1. Հայկական գաղթավայրերի առաջացումը: Եվրոպայի և Ասիայի համայնքները**](#գգգ) |
| **ԲԱԺԻՆ 4. ՄԻՋՆԱԴԱՐՅԱՆ ՀԱՅԿԱԿԱՆ ՄՇԱԿՈՒՅԹԸ (8 ժամ)** | | |
| **ԳԼՈՒԽ 1. ԱԶԳԱՅԻՆ-ՔՐԻՍՏՈՆԵԱԿԱՆ ՄՇԱԿՈՒՅԹԻ ԶԱՐԳԱՑՈՒՄԸ (3 ժամ)** | | |
| **Նպատակ** | | * Նպաստել Մեսրոպ Մաշտոցի , նախամաշտոցյան գրերի , գրերի դերի, դպրոցների, թարգմանչական գրականության, V դարի պատմիչների, փիլիսոփայության և այլ գիտությունների, բնափիլիսոփայության, տիեզերագիտության, աշխարհագրության, իրավունքի, արվեստի և եկեղեցու կանոնական գրականության մասին գիտելիքների ձեռքբերմանը |
| **Վերջնարդյունքներ** | | Կարողանա  - ներկայացնել Մեսրոպ Մաշտոցի գործնեությունը և գրերի գյուտի նշանակությունը, առաջին հայերեն նախադասությունը  - թվարկել մի քանի դպրոցների անվանումներ  - նշել մի քանի պատմիչների, փիլիսոփաների, տիեզերագետների, իրավունքի , աշխարհագրագետի, արվեստագետի ներկայացուցիչների անուններ և աշխատությունների անուններ։ |
| **Ժամ** | **Էջ** | **Դաս** |
| **1/59** | **210-212** | [**§1. Հայ գրերի գյուտը**](#օօօ1) |
| **1/60** | **213-215** | [**§2. Հայ մշակույթի ոսկեդարը**](#օօօ2) |
| **1/61** | **215-218** | [**§3. Մշակութային ձեռքբերումները VI – VIII դարերում**](#օօօ3) |
| **ԳԼՈՒԽ 2. ՀԱՅԿԱԿԱՆ ՄՇԱԿՈՒՅԹԸ X-XIV ԴԱՐԵՐՈՒՄ (3 ժամ)** | | |
| **Նպատակ** | | Նպաստել X-XIV դարերում  դպրոցների, համալսարանի , պատմագիրների, իրավունքի և բնափիլիսոփաների, գրականության և արվեստի՝ ճարտարապետության, քանդակագործության , նկարչության վերաբերյալ գիտելիքների ձեռքբերմանը։ |
| **Վերջնարդյունքներ** | | **Կարողանա՝**  -ներկայացնել դպրոցների տեսակաները և համալսարանների կառուցվածքը  -թվարկել այն պատմիչներին, ովքեր ստեծագործել են ժամանակագրության ժանրում, նաև իրավունքի և բնափիլիսոփաների ներկայացուցիչների  -մեկնաբանել գրականության ուղղությունները, արվեստի ճուղերի ուղղվածությունը: |
| **Ժամ** | **Էջ** | **Դաս** |
| **1/62** | **219-222** | [**§1. Մշակույթի վերելքը: Կրթությունը**](#ԱՔ1) |
| **1/63** | **224-226**  **222-224** | [**§2. Պատմագրությունը**](#ԱՔ2)  [**§3. Իրավունքը և բնափիլիսոփայությունը**](#ԱՔ2) |
| **1/64** | **226-229** | [**§4. Գրականությունը և արվեստը**](#ԱՔ3) |
| **ԳԼՈՒԽ 3. ՄՇԱԿՈՒՅԹԸ ԴԺՎԱՐԻՆ ԺԱՄԱՆԱԿՆԵՐՈՒՄ (XV-XVII դ. առաջին կես) (2 ժամ)** | | |
| **Նպատակ** | | Նպաստել XV-XVII դ. առաջին կեսին հայ տպագրության ձևավորման, կրթության զարգացման, դպրոցների տեսակների, նշանավոր գործիչների, պատմագիրների, բնագետների, բժշկության, արվեստի կարևոր ճյուղերի մասին գիտելիքների ձեռբերմանը |
| **Վերջնարդյունքներ** | | Կարողան `  Ներկայացնել հայկական մշակույթի պահպանման ու զարգացման հիմնական պայմանները, տպագրության սկզբանավորման տարեթիվն և առաջին հայ տպագրի անունը  -նշել XV-XVII դ. առաջին կեսին հայ դպրոցների տեսակնեը և տալ գործիչների անվանումներ  -ներկայացնել գիտության ճյուղերը և ներկայացուցիչներին  -ներկայացնել արվետի ճյուղերը և թվարկել մի քանի գործիչների անուններ |
| **Ժամ** | **Էջ** | **Դաս** |
| **1/65** | **230-232** | [**§1. Հայկական տպագրությունը: Կրթությունը**](#աաա1) |
| **1/66** | **232-234** | [**§2. Գիտությունը և արվեստը**](#աաա2) |
| **1/67** |  | **Կրկնություն** |
| **1/68** |  | **Ամփոփում** |

**Ներածություն**

**§ 1.«Հայոց պատմություն»-ը ավագ դպրոցում**

[Թեմատիկ պլան](#Ներածութ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ի՞նչ խնդիրներով է ներկայացված հայոց պատմություն առարկան ավագ դպրոցում։
2. Ի՞նչ պարբերաշրջանների է բաժանվում հայոց պատմությունը։
3. Որո՞նք են հայոց պատմության հիմնական աղբյուրները։

***Առարկայի չափորոշչային նվազագույն պահանջները կատարելու համար սովորողը պետք է իմանա`***

**1*․*** Հայոց պատմության ծրագիրը ընդգրկում է հայկական քաղաքակրթության ամբողջական պատմությունը, դրա ակունքներից մինչև արդի ժամանակաշրջանը։ Այն հիմնականում ներկայացվում է պատմական կրթության շարունակականության և հաջարդականության ապահովման, հայրենի պատմության իմացության խորացման և ամրապնդման խնդիրներով։

2․ Հայոց պատմությունը ընդգրկում է հետևյալ պարբերաշրջանները՝ հին շրջան՝ վաղնջական ժամանակներից մինչև ավատատիրական կարգերի հաստատման և պետականորեն քրիստոնեության ընդունման ժամանակաշրջանը՝ III դարի վերջը, միջնադար՝ IV դարից մինչև XVII դարի կեսերը, նոր պատմություն՝ XVII դարի կեսերից մինչև 1918թ. և նորագույն շրջան՝ 1918թ. մինչև մեր օրերը։

3․ Հայոց պատմության հիմնական աղբյուրներ են հանդիսանում հնագիտական պեղումները, սեպագրերը, ասորական, վրացական, արաբական, բյուզանդական գրավոր աղբյուրները, հայալեզու հոգևոր-եկեղեցական, բանասիրական, պատմագիտական, բնագիտական և այլ բնույթի ձեռագիր մատյանները, մամուլը, ինչպես նաև տարբեր երկրների արխիվներից քաղած վավերագրերը։

***Առարկայի չափորոշչային նվազագույն պահանջները կատարելու համար սովորողը պետք է կարողանա`***

1․ Առանձնացնել հայոց պատմության պարբերաշրջանները, պատմագիտության անցած ուղին։

2․ Կարևորել օտարալեզու և հայերեն բազմազան պատմական աղբյուրները հայոց պատմության ուսումնասիրության գործում։

**§ 2. Հայկական քաղաքակրթության ձևավորման պատմաաշխարհագրական պայմանները**

[Թեմատիկ պլան](#նե)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Որ՞նէ հայերի հայրենիքը։
2. Որո՞նք են Հայկական լեռնաշխարհի բնական սահմանները։
3. Ո՞րոնք են Հայկական լեռնաշխարհի և ՀՀ-ի ամենաբարձր լեռնագագաթները:
4. Որո՞նք են Հայկական լեռնաշխարհի խոշոր լճերն ու գետերը:
5. Ի՞նչ վարչաքաղաքական մասերի է բաժանվել Հայաստանը պատմական տարբեր դարաշրջաններում։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1***․*** Հայերի հայրենիքը Հայաստանն է, որն ընդգրկում է ամբողջ Հայկական լեռնաշխարհը։

2․ Հայկական լեռնաշխարհը հյուսիսից եզերվում է Կուր գետով, հարավից՝ Հայկական Տավրոսի լեռնաշղթայով և Հյուսիսային Միջագետքի հարթավայրով, հյուսիս-արևմուտքից՝ Պոնտոսի լեռներով, արևելքից սահմանակից է Կասպից ծովին, Իրանական բարձրավանդակին և Ուրմիա լճին, արևմուտքից ՝ Փոքրասիական սարահարթին:

3․ Հայկական լեռնաշխարհի ամենաբարձր լեռը Արարատն է՝ 51615մ, Սիփանը 4434 մ, Սիսը՝ 3925 մ, ՀՀ-ում Արագած՝ 4096 մ , բարձրությամբ երկրորդ գագաթը՝ Կապուտջուղն է՝ 3906մ

4․ Հայկական լեռնաշխարհի խոշոր լճերն են՝ Սևանա, Վանա, Ուրմիո լճերը, Հայկական լեռնաշխարհից սկիզբ առնող Եփրատ, Ճորոխ, Տիգրիս, Կուր, Արաքս գետերը , հայոց մայր գետը Արաքսն է՝ Երասխը, որը ամբողջությամբ հոսում է Հայաստանի տարածքով:

5․ Թվարկել Մեծ Հայքի 15 նահանգներից առնվազն 8-ը։

***Առարկայի չափորոշչային նվազագույն պահանջները կատարելու համար սովորողը պետք է կարողանա`***

1. Ուրվագծել Հայկական լեռնաշխարհի բնական սահմանները։

2. Քարտեզի վրացույց տալ Հայկական լեռնաշխարհի բարձր լեռնագագաթները, խոշոր լճերը, գետերը, Հայաստանաի պատմավարչական բաժանումները։

**ՄԱՍ Ա ՀԱՅԿԱԿԱՆ ՔԱՂԱՔԱԿՐԹՈՒԹՅԱՆ ՁԵՎԱՎՈՐՈՒՄՆ ՈՒ ԶԱՐԳԱՑՈՒՄԸ (32 ժամ)**

**ԲԱԺԻՆ 1 . ՆԱԽՆԱԴԱՐՅԱՆ ՀԱՍԱՐԱԿՈՒԹՅՈՒՆԸ ՀԱՅԱՍՏԱՆԻ ՏԱՐԱԾՔՈՒՄ (3 ժամ)**

**ԳԼՈՒԽ 1. ՔԱՂԱՔԱԿՐԹՈՒԹՅԱՆ ԱԿՈՒՆՔՆԵՐՈՒՄ (2 ժամ)**

**§ 1.**  **[Հայկական](#մասԲբաժին2գլուխ3դաս2) լեռնաշխարհը քարի դարից մինչև Ք.ա. IV հազարամյակը**

[Թեմատիկ պլան](#Գ1)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ե՞րբ է սկսվում մարդկության պատմության քաղաքակրթության ժամանակաշրջանը ։

2. Որո՞նք են քարի դարի փուլերը, և որքա՞ն է տևել քարի դարը Հայկական լեռնաշխարհում։

3. Ի՞նչ է «նեոլիթյան հեղափոխությունը, ո՞րն է դրա նշանակությունը մարդկության պատմության մեջ։

4․ Ի՞նչ էական փոփոխություններ կատարվեցին մարդկանց կյանքում էնեոլիթի դարաշրջանում։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Մարդկության պատմության քաղաքակրթության ժամանակաշրջանը սկսվում է բրոնզի դարից։

2․ Քարի դարի փուլերն են հին քարի դար, միջին քարի դար և նոր քարի դար։ Քարի դարը Հայկական լեռնաշխարհում սկսվել է մոտ 3 միլիոն տարի առաջ և ավարտվել Ք․ա․ VI հազարամյակի կեսերին։

3․ Նեոլիթյան հեղափոխությունը մարդկության անցումն է վայրի քոչվորությունից նստակեցության, սպառող կենսաձևից արտադրող տնտեսության։ Նեոլիթյան հեղափոխության ձեռքբերումներից էր հողագործության, անասնապահության, արհեստագործության և պարզ փոխանակային առևտրի ձևավորումը։

4․ Մարդիկ սովորեցին արդյունահանել և ձուլել մետաղը։ Մարդկությունը մուտք գործեց մետաղի դարաշրջան։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․Համապատասխանեցնել նախնադարի փուլերն ու ենթափուլերը, ժամանակաշրջանը։

|  |  |
| --- | --- |
| Նախնադարի փուլը | ժամանակաշրջանը |
| Հին քարի դար /պալեոլիթ/ | մոտ 2 միլիոն տարի առաջ և ավարտվել մոտ 100 հազար տարի առաջ |
| Միջին քարի դար /մեզոլիթ/ | Ք.ա․ XII-X հազարամյակներ |
| Նոր քարի դար /նեոլիթ/ | Ք.ա․ X-VI հազարամյակներ |

**2**․ Քարտեզի վրա ցույց տալ առնվազն երեք քարեդարյան հնավայր։

**§ 2. Պաշտամունքը: Արվեստը : Գիտության տարրերը**

[Թեմատիկ](#Գ12) [պլան](#Գ12)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ինչպե՞ս է առաջացել կրոնը ։

2․ Որո՞նք են կրոնի նախասկզբնական ձևերը։

3. Արվեստի և գիտության ի՞նչ նշանավոր հուշարձաններ ու գտածոներ են հայտնաբերվել Հայաստանի տարածքում։

4․ Որո՞նք էին նախնադարյան մշակույթի նվաճումները Հայաստանի տարածքում։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Կրոնը առաջացել է , քանի որ մարդիկ փորձելով հասկանալ բնության մեջ տեղի ունեցող երևույթները՝ այն վերագրում էին անտեսանելի գերբնական ուժերին և կատարոմ էին նրանց նվիրված ծեսեր, որպեսզի իրենց աստվածները բարեհաճ լինեն իրենց նկատմամբ։

2․ Կրոնի նախասկզբնական ձևերն են՝ տոտեմապաշտություն (տոտեմիզմ), ոգեպաշտություն (անիմիզմ), առարկայապաշտություն (ֆետիշիզմ) և հմայապաշտություն (մոգություն)։

3․ Հայաստանի տարածքում արվեստի և գիտության նշանավոր հուշարձաններ են՝ ժայռապատկերները, արևի և ջրի պաշտամունքը խորհրդանշող իրեր (արձանիկներ․․․)։

4․ Նախնադարյան մշակույթի կարևոր նվաճումներից էր գաղափարագրերի առաջացումը, տոմարի սկզբնավորումը, գիտության տարբեր բնագավառների ձևավորումը։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Համեմատել կրոնի նախասկզբնական ձևերը։

2․ Քարտեզի վրա ցույց տալ նախնադարյան մշակույթի նշանավոր հուշարձանների գտնվելու վայրերը Հայաստանի տարածքում։

**ԲԱԺԻՆ 2. ՀԱՅԿԱԿԱՆ ՔԱՂԱՔԱԿՐԹՈՒԹՅԱՆ ՍԿԲՆԱՎՈՐՈՒՄԸ (4 ժամ)**

**ԳԼՈՒԽ 1. ՀԱՅՈՑ ԾԱԳՈՒՄՆԱԲԱՆՈՒԹՅՈՒՆԸ (2 ժամ)**

**§ 1. Հայոց ծագումնաբանության հարցը**

[Թեմատիկ պլան](#բաժին2)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1.Որտե՞ղ է գտնվում հնդեվրոպական նախահայրենիքը։

2․Ինչո՞վ են առանձնանում հայերը հնդեվրոպական մյուս ժողովուրդներից։

3․Ի՞նչ ավանդազրույցներ գիտեք հայերի ծագման վերաբերյալ։

4․ Ո՞ր իրադարձությամբ է հաշվվում Բուն Հայոց տոմարը։

5․ Ի՞նչ տեղանուններ են առաջացել Հայկի և նրա ժառանգների անուններից։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Հնդեվրոպական նախահայրենիքը գտնվում է Հայկական լեռնաշխարհում, Փոքր Ասիայի արևելյան, Միջագետքի հյուսիսային և Իրանական սարահարթի հյուսիսարևմտյան շրջաններում։

2․ Հայերը հնդեվրոպական ժողովուրդներից միակն են, որի ծագումն ու կազմավորումը տեղի է ունեցել հնդեվրոպական նախահայրենիքի տարածքում, հետևաբար հայերը Հայկական լեռնաշխարհի բնիկ տերերն ու ժառանգորդներն են։

3***․*** Հայերի ծագման մասին ավանդազրույցներ են պահպանվել ոչ միայն հայ մատենագրության էջերում, այլև հունական, եբրայական, վրացական, արաբական , պարսկական, շումերա-աքքադական գրավոր հուշարձաններում և Աստվածաշնչում։

4․ Բուն Հայոց տոմարը հաշվվում է Ք․ա․ 2492թ օգոստոսի 11-ից, երբ Հայկը հաղթեց Բելին։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․Ներկայացնել հայերի մասին հայկական, հունական և վրացական ավանդազրույցները։

2․Համապատասխանեցնել անունը տեղանվան հետ(նշել առնվազն 3-ը)

|  |  |
| --- | --- |
| Անուն | Տեղանուն |
| Հայկ | Հայաստան, Հայկաշեն |
| Արամայիս | Արմավիր |
| Արամանյակ | Արագածոտն |
| Արամ | Արմենիա |
| Արա Գեղեցիկ | Այրարատ |
| Երաստ | Երասխ |
| Ամասյա | Մասիս Մասյացոտն |

**§ 2. Հայաստանի և հայերի մասին հնագույն գրավոր հիշատակությունները**

[Թեմատիկ պլան](#բաժին22)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Որտե՞ղ են պահպանվել առաջին պատմական վկայությունները Հայկական լեռնաշխարհի պետական կազմավորումների մասին։

2․ Ի՞նչ անուններով են հիշատակվում Հայաստանն ու հայերը Միջագետքյան արձանագրություններում։

3․ Ի՞նչ վկայություններ կան Աստվածաշնչում Հայաստանի մասին ։

4․ Ինչպե՞ս է ներկայացվում Հայաստանը՝ տարբեր ժողովուդների դիցաբանական պատկերացումներում։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Շումերական սեպագիր արձանագրություններում են պահպանվել առաջին պատմական վկայությունները Հայկական լեռնաշխարհի պետական կազմավորումների մասին, որոնք վերաբերում են Ք․ա․ XXVIII-XXVII դարերին՝ հիշատակելով Արատտա երկիրը։

2․ Հայաստանն ու հայերը Միջագետքյան արձանագրություններում հայտնի են Արատտա, Հայա, Սուբուր (Սուբարի, Սուբարտու) և Արման(ի) անուններով։

3․ Աստվածաշնչում վկայություններ կան, որ Հայաստանն է եղել Եդեմ-դրախտաշխարհը։

4․ Հայաստանը ներկայացվում է տարբեր ժողովուրդների կողմից որպես անմահների երկիր, աստվածների բնակատեղի, սրբազնագույն տարածք, արևի հանգրվան։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Վերաբերմունք արտահայտել Հայաստանի և հայերի մասին հնագույն հիշատակությունների վերաբերյալ;

**ԳԼՈՒԽ 2. ՎԱՂ ՊԵՏԱԿԱՆ ԿԱԶՄԱՎՈՐՈՒՄՆԵՐԸ (Ք.Ա. III ՀԱԶԱՐԱՄՅԱԿ - Ք.Ա. ՀԱԶՐԱՄՅԱԿԻ ՍԿԶԲԻՆ) (2 ժամ)**

**§ 1․**[**Քաղաքակրթության սկզբնավորումը Հայկական**](#մասԲբաժին2գլուխ3դաս2) **լեռնաշխարհում**

[Թեմատիկ պլան](#Վաղպետականկազմավոորւոմներ1)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ե՞րբ է տեղի ունեցել նախնադարից անցումը վաղ քաղաքակրթության Հայկական լեռնաշխարհում։

2․ Ինչո՞վ է նշանավորվում գիտությունը Ք․ա․XXVIII-XXVI դարերում։

3․ Ո՞րն է Հայկական լեռանշխարհի առաջին պետական կազմավորումը, ե՞րբ է գոյություն ունեցել, ի՞նչ պետական կառավարման ձև է ունեցել։

4․ «Արմենիա» անվան ի՞նչ հնագույն տարբերակներ գիտեք ։

5․ Մեծ Հայքի ո՞ր աշխարհին է համապատասխանում Կուտիական երկիրը։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Հայկական լեռնաշխարհում նախնադարից անցումը վաղ քաղաքակրթության տեղի է ունեցել վաղ բրոնզի դարում։

2․ Ժամանակի գիտության բացառիկ նվաճում է Մեծամորի աստղադիտարանը, որտեղից աստղային երկինքը դիտարկել են Ք․Ա․ 2800-2600թթ. ընթացքում։

3․ Հայկական լեռնաշխարհի՝ մինչև օրս հայտնի առաջին վաղ պետական կազմավորումը Արատտան է, որի մասին տեղեկությունները վերաբերում են Ք.ա. XXVIII-XXVII դարերին և եղել է աստվածապետական ( կրոնապետական) կարգերով երկիր։

4․ «Արմենիա» անվան հնագույն տարբերակներ են՝ Արման , Արմին, Արմանի, Արամ, Արամալի․․․(նշել առնվազն երկուսը)

5․ Կուտիական երկիրը համապատասխանում է Մեծ Հայքի Կորդվաց աշխարհին (Կորճայք)

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Քարտեզի վրա ցույց տալ Հայկական լեռնաշխարհի վաղ պետական կազմավորումները։

2․ Բացատրել Արմենիա անվան մեկնաբանությունը։

**§ 2.** [**Հայկական**](#մասԲբաժին2գլուխ3դաս2) **պետական կազմավորումները Ք․ա․ III հազարամյակում և Ք․ա I հազարամյակի սկզբին**

[Թեմատիկ պլան](#Վաղպետականկազմավոորւոմներ2)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Ի՞նչ տեղեկություններ կան պահպանված Ք․ա․ XX-XVIIIդդ․ մետաղի առևտրի մայրուղու մասին։

2․ Ինչպե՞ս են հիշատակվում Միտանիի թագավորները Մովսես Խորենացու մոտ։

3․ Ի՞նչ է նշանակում Հայասա խեթերենում։

4․ Ինչպե՞ս է հիշատակվում Նաիրի երկիրը ասորեստանյան արձանագրություններում։

5․ Ի՞նչ խոշոր պետական կազմաորումներ են հիշատակվում Ք․ա․ IX դ․ 80-70-ական թթ․ Հայկական լեռնաշխարհում։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Ք․ա․ XX-XVIII դարերում Առաջավոր Ասիայի հյուսիսում գործում էր մետաղի առևտրի մայրուղին, որի հետ կապի մեջ են եղել Հայկական լեռնաշխարհի ավելի քան երեք տասնյակ բնակավայրեր և շուրջ մեկ տասնյակ իշխանություններ՝ Խախում, Ծուփանա (Ծոփք), Թեգարամա (Թորգոմա տուն) և այլն(նշել առնվազն երկուսը)։

2․ Մովսես Խորենացու մոտ Միտանիի թագավորները հիշատակվում են Հայկազուն նահապետների ու արքաների ցանկում։

3․ Հայասա խեթերենում նշանակում է Հայք, Հայաստան։

4․ Նաիրի երկիրը ասորեստանյան արձանագրություններում անվանվում է «ընդարձակ, հպատակություն չճանաչող և անծանոթ երկիր»։

5․ Ք․ա․ IX դ․ 80-70-ական թթ․ Հայկական լեռնաշխարհում հիշատակվող խոշոր պետական կազմավորումներից են հարավում՝ Նաիրին, հյուսիսում՝ Ուրարտուն (Հայկազունների Արարատյան թագավորություն)։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Բացատրել Ուրարտու անվանումը։

2 Քարտեզի վրա ցույց տալ Ք․ա․ II հազարամյակում և Ք․ա I հազարամյակի սկզբի հայկական պետական կազմավորումները։

**ԲԱԺԻՆ 3. ՀԱՅԿԱԿԱՆ ԹԱԳԱՎՈՐՈՒԹՅՈՒՆՆԵՐԸ (16 ժամ)**

**ԳԼՈՒԽ 1. ՎԱՆԻ ՀԱՄԱՀԱՅԿԱԿԱՆ ԹԱԳԱՎՈՐՈՒԹՅՈՒՆԸ (3 ժամ)**

**§ 1․**[**Վան**](#մասԲբաժին2գլուխ3դաս2)**ի թագավորության կազմավորումն ու հզորացումը; Արգիշտի I**

[Թեմատիկ պլան](#վանիթագ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ո՞վ է հիմնադրել Վանի թագավորությունը։
2. Ի՞նչ անուններով է հայտնի Վանի թագավորությունը տեղական և ասորեստանյան աղբյուրներում։
3. Ի՞նչ բարեփոխումներ է իրականացրել Իշպուինի արքան։
4. Ի՞նչ շինարարական աշխատանքներ իրականացրեց Մենուան։
5. Ե՞րբ և ո՞ր արքայի օրոք է ստեղծվում Վանի աշխարհակալ տերությունը։
6. Ի՞նչ գիտեք Արգիշտի I-ի շինարարական աշխատանքների մասին։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Վանի թագավորությունը հիմնադրել է Սարդուրի Առաջինը (մոտ Ք․ա․ 835-825 թթ)։

2․ Ասորեստանյան աղբյուրներում Վանի թագավորությունը կոչվում է Ուրարտու, իսկ տեղական արձանագրություններում՝ Նաիրի և Բիայնիլի ։

3․ Սարդուրի Առաջինի որդի Իշպուինի արքան իր կառավարման շրջանում իրականացրեց գրային բարեփոխում՝ տեղական սեպագրի ստեղծումը, կրոնական բարեփոխում՝ միասնական դիցարանի ստեղծումը և արձանագրումը «Խալդյան դարպասի» վրա, նախկին դաշնային աշխարհազորը փոխարինեց արհեստավարժ կանոնավոր բանակով։

4․ Մենուայի օրոք կառուցվել է 72 կմ երկարությամբ «Մենուայի ջրանցքը», որը օգտագործվում է մինչ օրս, հիմնվում է ռազմավարական խոշոր հենակետ Մենուախինիլին։

5․ Վանի աշխարհակալ տերությունը ստեղծվում է Արգիշտի I-ի օրոք (Ք․ա 786-764 թթ)։

6․ Արգիշտի I-ը հիմնադրել է Էրեբունի և Արգիշտիխինիլի քաղաքները։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Համապատասխանեցնել Վանի թագավորության արքաներին գահակալման տարեթվերի հետ։

|  |  |
| --- | --- |
| Վանի թագավորության արքաներ | գահակալման տարեթվեր |
| Սարդուրի | Ք․ա 835-825 թթ |
| Իշպուինի | Ք․ա 825-810 թթ |
| Մենուա | Ք․ա 810-786 թթ |
| Արգիշտի Առաջին | Ք․ա 786-764 թթ |

2․Վերհանել Իշպուինիի ռազմական բարեփոխումների նշանակությունը։

**§ 2.Վանի տերությունը Սարդուրի II- ի և նրա հաջորդների օրոք: Թագավորության անկումը**

[Թեմատիկ պլան](#վանիթագ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ո՞ր արքայի օրոք Վանի տերությունն ունեցավ տարածքային ամենամեծ աճը։

2. Ի՞նչ բարեփոխումներ կատարեց Ռուսա I։

3. Ո՞վ էր Ուրարտուի վերջին ականավոր տիրակալը։

4. Ե՞րբ է հիշատակվում վերջին հստակ թվագրվող ուրարտական արքա Սարդուրի III-ը։

5. Որո՞նք էին Վանի թագավորության անկման պատճառները։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Վանի տերությունը ունեցել է տարածքային ամենամեծ աճը Սարդուրի II-ի օրոք(Ք․ա 764-735 թթ):

2․ Ռուսա I-ը կատարեց պետական համակարգի և բանակի բարեփոխումներ։

3․ Ուրարտուի վերջին ականավոր տիրակալը Ռուսա II-ն էր։

4․ Վերջին հստակ թվագրվող ուրարտական արքա Սարդուրի III-ը ասորեստանյան արձանագրություններում հիշատակվում է Ք․ա․ 643թ-ին։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Վերհանել Վանի թագավորության անկաման պատճառներից առնվազը երկուսը ( Վանի թագավորության անկման պատճառներ են հյուսիսից ասպատակող սկյութական ցեղերի հաճախակի ասպատակումը և արքայատոհմի իշխանության թուլացումը և այլն)։

2․ Համապատասխանեցնել Վանի թագավորության արքաներին գահակալման տարեթվերի հետ։

|  |  |
| --- | --- |
| Արքաներ | Գահակալման տարեթվեր |
| Սարդուրի II | Ք․ա 764-735 թթ |
| Ռուսա I | Ք․ա 735-մոտ 710 թթ |
| Ռուսա II | Ք․ա մոտ 685-645 թթ |
| Սարդուրի III | Ք․ա 643 թթ |

**§ 3․Վանի թագավորության տնտեսությունը, պետական կարգը և բանակը**

[Թեմատիկ պլան](#վանիթագ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Տնտեսության ո՞ր ճյուղերն էին զարգացած Ուրարտուում։
2. Ի՞նչն էր նպաստում գյուղատնտեսության վերելքին։
3. Համապատասխանեցնել Վանի թագավորության արքաների անունները իրենց կառուցած քաղաքներին:
4. Վարչական ի՞նչ բաժանման էր ենթարկված Վանի թագավորությունը։
5. Ներկայացրեք ուրարտական բանակի կազմը։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1***․*** Ուրարտուում զարգացած էին գյուղատնտեսությունը և արհեստները։

2․ Գյուղատնտեսության վերելքի համար կարևոր նվաճում է ջրանցքաշինական ցանցի ստեղծումը (Մենուայի ջրանցքը 72 կմ, Ռուսայի ջրանցքը 25 կմ)

3․ Վարչական առումով պետությունը բաժանվում էր մարզերի, որոնք կառավարվում էին արքունի կառավարիչների կողմից։

4․ Ուրարտական բանակը կազմված էր հետևակից, հեծելազորից, մարտակառքից։ Այն բաժանված էր երեք հազարանոց գնդերի, որոնք իրենց հերթին կազմված էին 50-ական զինվորից բաղկացած վաշտից։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Համապատասխանեցնել Վանի թագավորության արքաներին և իրենց հիմնադրած քաղաքները։

|  |  |
| --- | --- |
| Արքա | Հիմնադրած քաղաք |
| Սարդուրի I | Տուշպա- Վան |
| Մենուա | Մենուախինիլի |
| Արգիշտի I | Էրեբունի,Արգիշտիխինիլի |
| Սարդուրի II | Սարդուրիխինիլի |
| Ռուսա I | Ռուսախինիլի |
| Ռուսա II | Թեյշեբաինի |

**ԳԼՈՒԽ 2. ՀԱՅԿԱԶՈՒՆ - ԵՐՎԱՆԴԱԿԱՆՆԵՐԻ ԹԱԳԱՎՈՐՈՒԹՅՈՒՆԸ (4 ժամ)**

**§** 1․ **Հայաստանը Ք.ա. VII դարավերջից մինչև Ք.ա. 330-ական թթ.**

[Թեմատիկ պլան](#գլուխ2Հայկազուներվանդունիներ)

**Հարցեր և առաջադրանքներ առարկայի չափորոշչային նվազագույն պահանջները ստուգելու համար՝**

1. Ե՞րբ և ո՞ւմ գլխավորությամբ է վերականգնվել Հայկազունիների տոհմի իշխանությունը:
2. Ի՞նչ է հաղորդում Մովսես Խորենացին Պարույր Սկայորդու մասին:
3. Ու՞մ անունով է կոչվել Երվանդական արքայատոհմը։
4. Ո՞վ է Տիգրան I Երվանդյանը, ի՞նչ կարևոր գործունեությամբ է հայտնի։
5. Ի՞նչ գիտեք Բեհիսթունյան արձանագրության մասին:
6. Ի՞նչ է հաղորդել Քսենեփոնը Հայաստանի մասին իր աշխատությունում:

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

1. Ք ա VII դարում Հայկական լեռնաշխարհի հարավ-արևմուտքում վերականգնվեց Հայկազունների ավագ ճյուղի իշխանությունը՝ Սկայորդու գլխավորությամբ :

2. Մովսես Խորենացին Պարույր Սկայորդու մասին հաղորդում է, որ Ք.ա. 612թ. Պարույրը դաշնակցելով Մարաստանի ու Բաբելոնի հետ՝ ընդդեմ Ասորեստանի , ստացավ թագ Մարաստանի արքայի կողմից և դարձավ Հայաստանի թագավոր:

3. Երվանդ I Սակավակյացի (Ք․ա 580-570-ական թթ․) անունով կոչվեց Երվանդական արքայատոհմը։

4. Տիգրան I Երվանդյանը Երվանդ I-ի որդին էր, ով համագործակցելով պարսից արքա Կյուրոսի հետ, սպանելով Աժդահակին՝ տապալեց Մարաստանը։

5. Քսենեփոնը իր «Անաբասիս» աշխատության մեջ նկարագրում է Հայաստանը՝ որպես հարուստ, հյուրընկալ ժողովուրդ ունեցող երկիր։

**Առարկայի չափորոշիչային նվազագույն պահանջները կատարելու համար սովորողը պոտք է կարողանա՝**

1. Գնահատել Հայկազուն-Երվանդականների գլխավորությամբ Համահայկական թագավորության ստեղծման պատմական նշանակությունը:
2. Համապատասխանեցնել Հայաստանի անվանումը Բեհիսթունյան եռալեզու արձանագրության տարբերակի հետ։

|  |  |
| --- | --- |
| Լեզու | Տարբերակ |
| պարսկերեն | Հարմինույա |
| էլամերեն | Ուրարտու |
| բաբելերեն | Արմենիա |

**§** 2 . **Հայոց թագավորությունները Ք.ա. 331-201 թթ.**

[Թեմատիկ պլան](#գլուխ2Հայկազուներվանդունիներ)

**Հարցեր և առաջադրանքներ առարկայի չափորոշչային նվազագույն պահանջները ստուգելու համար՝**

1. Ո՞վ էր Ալեքսանդր Մակեդոնացին:

2. Ովքե՞ր էին ղեկավարում պարսկական բանակի հայկական զորամիավորումները Գավգամելայի ճակատամարտում:

3. Ի՞նչ դարաշրջան թևակոխեց Առաջավոր Ասիան Ալեքսանդր Մակեդոնացու արշավանքներից հետո:

4. Ովքե՞ր էին Երվանդական վերջին արքաները։

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

**1.** Նշանավոր աշխարհակալ Ալեքսանդր Մակեդոնացին Մակեդոնիայի արքա Փիլիպոս II-ի որդին էր և համաշխարհային պատմության առեղծվածային դեմքերից մեկը:

2. Ք.ա. 331թ. Գավգամելայի ճակատամարտում պարսկական բանակի հայկական զորամիավորումները առաջնորդում էին Երվանդ III-ը և Միթրաուստեսը։

3. Ալեքսանդր Մակեդոնացու արշավանքներով Առաջավոր Ասիան թևակոխեց հելլենիզմի դարաշրջանը:

4. Ք.ա մոտ 260-240 թթ իշխել է Շամ արքան , ով հատել է առաջին հայկական դրամները, Ք․ա մոտ 240 թ-ին Շամին հաջորդեց Արշամը և երվանդական վերջին արքան էր Երվանդ IV Վերջինը (մոտ Ք.ա. 220-201թթ)

**Առարկայի չափորոշիչային նվազագույն պահանջները կատարելու համար սովորողը պոտք է կարողանա՝**

1. Բնութագրել Ալեքսանդր Մակեդոնացու պատմական կերպարը և քարտեզի վրա ցույց տալ նրա տերության տարածքը։

2. Վերլուծել Գավգամելայի ճակատամարտի պատմական նշանակությունը:

**§ 3. Հայկազուն - Երվանդականների թագավորության տնտեսությունն ու պետական կարգը**

[Թեմատիկ պլան](#գլուխ2Հայկազուներվանդունիներ)

**Հարցեր և առաջադրանքներ առարկայի չափորոշչային նվազագույն պահանջները ստուգելու համար՝**

1. Տնտեսության ո՞ր ճյուղերն էին զարգացած Հայկազուն-Երվանդականների օրոք:

2. Ի՞նչ միջազգային նշանակություն ունեցող առևտրական ճանապարհ էր անցնում Հայաստանով։

3. Որո՞նք էին Երվանդական Հայաստանի նշանավոր քաղաքները:

4. Հայկազուն-Երվանդականների օրոք ի՞նչ իրավասություններ ուներ թագավորը։

5. Որքա՞ն զորք կարող էր ռազմադաշտ դուրս բերվել Հայկազուն-Երվանդականների օրոք:

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

1. Հայկազուն-Երվանդականների օրոք զարգացել էին գյուղատնտեսությունը՝ անասնապահությունը, երկրագործությունը, արհեստները և առևտուրը:

2. Արքայական ճանապարհը 2400 կմ երկարությամբ միջազգային նշանակություն ունեցող առևտրական ճանապարհ էր, որի 330 կմ անցնում էր Հայաստանի հարավ-արևմուտքով։

3. Երվանդական Հայաստանում նշանավոր քաղաքներ էին Արմավիրը, Վանը, Երվանդաշատը, Բագարանը:

4. Հայկազուն-Երվանդականների օրոք արքան երկրի գերագույն տերն էր, զորքի գերագույն հրամանատարը, նրա իրավասություններն էին՝ պատերազմ հայտարարելը, պայմանագրեր կնքելը, քաղաքներ հիմնելը և անվանակոչելը (նշել առնվազն երկուսը)։

5 Հայոց բանակը կազմված էր հետևակից ու հեծելազորից;

**Առարկայի չափորոշիչային նվազագույն պահանջները կատարելու համար սովորողը պոտք է կարողանա՝**

1. Թվարկել արհեստագործության տեսակները:
2. Քարտեզի վրա ցույց տալ թագավորության սահմանները:

**ԳԼՈՒԽ 3. ՄԵԾ ՀԱՅՔԻ ԱՐՏԱՇԵՍՅԱՆՆԵՐԻ ԹԱԳԱՎՈՐՈՒԹՅՈՒՆԸ (6 ժամ)**

**§ 1. Նոր հարստության հիմնումը: Արտաշես I**

## [Թեմատիկ պլան](#Արտածշեսյաններ)

**Հարցեր և առաջադրանքներ առարկայի չափորոշիչային նվազագույն պահանջները ստուգելու համար՝**

1. Ո՞վ է Արտաշես I-ը։
2. Ի՞նչ միավորիչ գործունեություն իրականացրեց Արտաշես 1-ինը :
3. Ե՞րբ և որտե՞ղ հիմնադրեց Արտաշատ մայրաքաղաքը :
4. Ո՞ր ոլորտներում բարեփոխումներ կատարեց Արտաշես I:
5. Ի՞նչ պատվատիտղոսներով է մեծարվել Արտաշես I-ը

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

1. Արտաշես I-ը հին աշխարհի ռազմական, քաղաքական նշանավոր գործիչ էր, ով նոր՝ Արտաշեսյան արքայատոհմի հիմնադիրն էր։
2. ԱրտաշեսI-ը միավորեց հայկական հողերըէ բացառությամբ Ծոփքի ։ Արևմուտքում՝ Կարնո երկիրը, Եկեղիք ր Դերջան գավառները ,արևելքում՝ Փայտակարանը և Կասպեից երկիրը, հարավում Տմորիք երկրամասը, հյուսիսում Գուգարքը:
3. Արտաշատ մայրաքաղաքը հիմնադրվել է մոտ Ք.ա. 185 թվականին Արարատյան դաշտում ` Երասխ և Մեծամոր գետերի ջրկիցում:
4. Արտաշես I-ըբարեփոխումներ կատարեց հողային, վարչական, ռազմական և կրոնական ոլորտներում։
5. Արտաշես I-ը աստվածացվել է, մեծարվել է «Բարի», «Բարեպաշտ», «Աշխարհակալ» տիտղոսներով։

**Առարկայի չափորոշիչային նվազագույն պահանջները կատարելու համար սովորողը պետք է կարողանա՝**

1. Թվարկել Արտաշես I-ի կատարած բարեփոխումները:
2. Քարտեզի վրա ցույց տալ Արտաշատ մայրաքաղաքի տեղը:

**§ 2. Հայաստանը աշխարհակալ տերություն****: Տիգրան II Մեծ**

## [Թեմատիկ պլան](#Արտածշեսյաններ)

**Հարցեր և առաջադրանքներ առարկայի չափորոշիչային նվազագույն պահանջները ստուգելու համար՝**

1. Ովքե՞ր են գահակալել Մեծ Հայքում Ք.ա. 160-55թթ ։

2. Ե՞րբ և ո՞ւմ կողմից է կնքվել հայ-պոնտական դաշինքը:

3. Ո՞ր տիտղոսը և ումի՞ց ստացավ Տիգրան Մեծը Ք.ա. 87թ.

4. Ինչպիսի՞ն էր Տիգրան Մեծի տերությունը (նշել առնվավն երեք հատկանիշ):

5. Նկարագրե′ք Տիգրանակերտ մայրաքաղաքը (նշել առնվազն երկու տեղեկություն):

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

1. Մեծ Հայքում Ք.ա. 160-55 թթ․ գահակալել են Արտավազդ I- ը (Ք.ա.160-115 թթ․) , Տիգրան I-ը (Ք.ա. 115-95 թթ․), Տիգրան II-ը (Ք.ա.95-55 թթ..) :
2. Ք.ա. 94 թվականին կնքվել է հայ-պոնտական պայմանագիրը Տիգրան Մեծի և Պոնտոսի արքա Միհրդատի միջև:
3. Տիգրան Մեծը Ք.ա. 87 թ. Պարթևական թագավոր Գոդերձ II-ից ստացավ «արքայից արքա» տիտղոսը:
4. Հայկական տերությունը բազմազգ երկիր էր, ուր խոսում էին 15-ից ավելի լեզուներով: Երկիրը կազմված էր 3 կարգի հատվածներից: Տերության տարածքը շուրջ 10 անգամ մեծ էր բուն Մեծ Հայքի տարածքից, այն տարածվում էր Եգիպտոսից և Կարմիր ծովից մինչև Կովկասյան լեռներ, Միջերկրական ծովից՝ մինչև Կասպից ծով:
5. Մայրաքաղաք Տիգրանակերտը մեծ ու շքեղ քաղաք էր, ուներ արքունի պալատ, դիվանատուն, թատրոն և 120000 բնակչություն։

**Առարկայի չափորոշիչային նվազագույն պահանջները կատարելու համար սովորողը պետք է կարողանա՝**

1.Համապատասխանեցնել արքան ու կառավարման տարեթվերը

|  |  |
| --- | --- |
| Արքաներ | Գահակալման տարեթվեր |
| Արտաշես 1-ին | Ք.ա.189-160 թթ․ |
| Արտավազդ 1-ին | Ք.ա.160-115 թթ. |
| Տիգրան 1-ին | Ք.ա. 115-95 թթ. |
| Տիգրան 2-րդ | Ք.ա. 95-55 թթ․ |

2.Քարտեզի վրա ցույց տալ Տիգրան II-ի նվաճած տարածքները:

**§ 3. Ռազմաքաղաքական նոր իրադրությունը Առաջավոր Ասիայում**

## [Թեմատիկ պլան](#Արտածշեսյաններ)

**Հարցեր և առաջադրանքներ առարկայի չափորոշիչային նվազագույն պահանջները ստուգելու համար՝**

1. Ի՞նչը առիթ հանդիսացավ հայ-հռոմեական պատերազմի համար:

2. Քանի՞ փուլով է ընթացել հայ-հռոմեական պատերազմը:

3. Ո՞ր հայ զորավարը զոհվեց Տիգրանակերտի ճակատամարտում:

4. Ե՞րբ է տեղի ունեցել Արածանիի ճակատամարտը:

5. Ե՞րբ և ու՞մ միջև է կնքվել Արտաշատի պայմանագիրը :

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

1. Հայ-հռոմեական պատերազմի առիթը Միհրդատ Պոնտացու պարտությունն էր ու փախուստը Հայաստան:

2. Հայ-հռոմեական պատերազմը ընթացել է երկեու փուլով` Ք.ա. 69-67 թթ. և Ք.ա. 66թ.:

3. Տիգրանակերտի ճակատամարտում զոհվեց հայ զորավար Մեհրուժանը, ում Տիգրանը ուղարկել էր Լուկոլլոսի դեմ:

4. Արածանիի ճակատամարտը տեղի է ունեցել Ք.ա. 68թ. սեպտեմբերի 22-ին:

5. Արտաշատի պայմանագիրը կնքվել է Ք.ա. 66թ. ՏիգրանՄեծի և Պոմպեոսի միջև

**Առարկայի չափորոշիչային նվազագույն պահանջները կատարելու համար սովորողը պետք է կարողանա՝**

1. Քարտեզի վրա ցույց տալ ճակատամարտերի վայրերը:

2. Բնութագրել Տիգրան Մեծին։

**§ 4. Հայաստանի պայքարն ընդդեմ Հռոմի ծավալապաշտ քաղաքականության: Արտավազդ II**

## [Թեմատիկ պլան](#Արտածշեսյաններ)

**Հարցեր և առաջադրանքներ առարկայի չափորոշիչային նվազագույն պահանջները ստուգելու համար՝**

1. Ե՞րբ է գահակալել Արտավազդ 2-րդը:

2. Ե՞րբ և ու՞մ միջև է տեղի ունեցել Խառանի ճակատամարտը:

3. Ք.ա. 36 թ. ո՞ր եռապետն էր գլխավորում Արևելք արշավող հռոմեական զորքը:

4. Ինչպե՞ս գերեվարվեց Արտավազդ II-ը

5. Ի՞նչ պատվանունով էր հռչակվել Արտավազդ II -ը:

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

1. Արտավազդ II –ը գահակալել է Ք.ա. 55-34 թթ.:

2. Խառանի ճակատամարտը տեղի է ունեցել Ք.ա. 53 թ. մայիսի 6-ին հայ-պարթևական և հռոմեական զորքերի միջև :

3. Ք.ա. 36 թ.Արևելք արշավող հռոմեական զորքը գլխավորում էր Անտոնիոսը:

4. Ք.ա. 34 թվականին Արտավազդ II –ը ցանկանալով երկիրը զերծ պահել ավերածություններից, բանակցելու գնաց Անտոնիոսի հետ,բայց ընտանիքով գերեվարվեց:

5. Արտավազդ II -ը հռչակվել էր «Աստվածային» պատվանունով:

**Առարկայի չափորոշիչային նվազագույն պահանջները կատարելու համար սովորողը պետք է կարողանա՝**

1. Քարտեզի վրա ցույց տալ Խառանի ճակատամարտի վայրը:

2. Բացահայտել Արտավազդ II-ի պատմական կերպարը:

**§ 5. Արտաշեսյան թագավորության անկումը**

## [Թեմատիկ պլան](#Արտածշեսյաններ)

**Հարցեր և առաջադրանքներ առարկայի չափորոշիչային նվազագույն պահանջները ստուգելու համար՝**

1. Ի՞նչ քաղաքականություն էր վարում Արտաշես II-ը։
2. Ի՞նչ մակագրությամբ դրամներ էր հատել Արտաշես II -ը;
3. Ինչպե՞ս ասպարեզից հեռացվեց Արտաշես II -ը:
4. Ովքե՞ր էին գահակալել Մեծ Հայքում Ք.ա.20-1 թթ
5. Ինչպիսի՞ն էրՏ իգրան IV-ը իբրև միապետ:
6. Նկարագրել Տիգրան IV-ի հատած արքայական դրամները:

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

1. Արտաշես II-ը դաշնակցում է Պարթևստանի հետ և ուներ շեշտված հակահռոմեական դիրքորոշում։
2. Արտաշես II-ը հատած դրամների վրա կար «Արքայիցարքա» մակագրությունը:
3. Արտաշես II-ը Արտաշատում դավադրաբար սպանվեց:
4. Ք.ա. 20-1թթ ՄեծՀ այքում թագավորել են Տիգրան IV(Ք.ա. 20-8թթ), ՏիգրանIV(Ք.ա.8-5թթ), Արտավազդ III (Ք.ա. 5-2թթ.) Տիգրան IV ևԷրատոն (Ք.ա. 2-Ք.ա.1թթ):
5. Տիգրան IV –ը անկախ և ինքնիշխան միապետ էր:
6. Տիգրան IV-ի հատած դրամների վրա պատկերված է Տիգրան IV -ը` Արտաշեսյանների ավանդական թագով, իսկ դրամի հակառակ կողմում Էրատոն է` վարսերը գլխի շուրջը հավաքած` «Էրատո` քույրը Տիգրան արքայի» հունարեն մակագրությամբ:

**Առարկայի չափորոշիչային նվազագույն պահանջները կատարելու համար սովորողը պետք է կարողանա՝**

1. Համապատասխանեցնել Արտաշեսյան գահակալներին իրենց գահակալման տարեթվերի հետ:

|  |  |
| --- | --- |
| **Արքաներ** | **Գահակալման տարեթվեր** |
| Արտավազդ II | Ք.ա. 55-34թթ |
| Արտաշես II | Ք.ա. 30-20թթ |
| Տիգրան III | Ք.ա.20-8թթ |
| Տիգրան IV | Ք.ա.8-5թթ |
| Արտավազդ III | Ք.ա.5-2թթ |
| Տիգրան IV և Էրատո | Ք.ա. 2- Ք.հ.1թթ |

2.Վերհանել Արտաշեյան արքայատոհմի անկման պատճառները:

**ԳԼՈՒԽ 4. ՄԵԾ ՀԱՅՔԻ ԱՐՇԱԿՈՒՅԱՆՑ ԹԱԳԱՎՈՐՈՒԹՅՈՒՆԸ I-III ԴԱՐԵՐՈՒՄ (3 ժամ)**

**§ 1. Հայաստանը և Հռոմի ու Պարթևստանի մրցակցությունը**

## [Թեմատիկ պլան](#Արծակունիներ)

**Հարցեր և առաջադրանքներ առարկայի չափորոշիչային նվազագույն պահանջները ստուգելու համար՝**

1.Ի՞նչ քաղաքականություն էր վարում Հռոմը Հայաստանում Արտաշեսյան արքայատոհմի անկումից հետո:

2.Ո՞վ էր Զենոնը և ե՞րբ նշանակվեց Հայաստանի թագավոր:

3.Հայոց ավագանին ինչո՞ւ կողմնորոշվեց դեպի պարթևները:

4.Ե՞րբ պարթև Վաղարշ I Արշակունին իր եղբայր Տրդատի հետ մտավ Հայաստան:

5.Ի՞նչ հետևանք ունեցավ Հռանդեայի ճակամարտը:

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

1. Հայաստանում Արտաշեսյան արքայատոհմի անկումից հետո Հռոմը նշանակում էր դրածո թագավորներ: Դրածո թագավորները ոչինչ չէին անում երկրի բարօրության համար:

2. Զենոնը պոնտական արքայազն էր, ով թագադրվեց Արտաշատում 18 թ, նա մեծացել և դաստիարակվել էր հայերի մեջ, յուրացրել էր հայկական սովորույթները, լայն հեղինակություն էր վայելում և նրան կոչում էին նաև Արտաշես։

3. Հայոց ավագանին ընտրեց պարթևներին քանի որ նրանք միասին կարող էին հակահարված տալ Հռոմի ծավալապաշտական քաղաքականությանը Արևելքում :

4. Պարթև Վաղարշ I Արշակունին իր եղբայր Տրդատի հետ 52թ զորքով մտավ Հայաստան:

5. Հռանդեայի ճակատամարտում հայ-պարթևական զորքը ջախջախեց հռոմեական զորքին, որը ստիպված էր ծնկաչոք անցնել հայ-պարթևական լծի տակով:

**Առարկայի չափորոշիչային նվազագույն պահանջները կատարելու համար սովորողը պետք է կարողանա՝**

1. Վերլուծել Հայաստանում Արտաշեսյան արքայատոհմի անկումից հետո Հռոմը նշանակում էր դրածո թագավորներ: Դրածո թագավորները ոչինչ չէին անում երկրի բարօրության համար:

2. Բացատրել՝ ինչ է նշանակում «դրածո արքա» :

**§ 2.** **Մեծ Հայքի թագավորությունում Արշակունիների գահակալումը**

## [Թեմատիկ պլան](#Արծակունիներ)

**Հարցեր և առաջադրանքներ առարկայի չափորոշիչային նվազագույն պահանջները ստուգելու համար՝**

1. Ե՞րբ է կնքվել Հռանդեայի պայմանագիրը:

2. Ե՞րբ և ո՞ւմ կողմից է թագադրվել Տրդատը:

3. Ե՞րբ է թագավորել Սանատրուկ II-ը և ի՞նչ քաղաք է հիմնադրել:

4. Ո՞ր քաղաքն է կառուցել Վաղարշ I-ը:

5 Ո՞ւմից է սկսվել Արշակունիների ժառանգական իշխանությունը:

**Առարկայի չափորոշիչային նվազագույն պահանջները կատարելու համար սովորողը պետք է իմանա՝**

**1.** Հռանդեայի պայմանագիրը կնքվել է 64թ.:

2. Տրդատը թագադրվեց Ներոնի կողմից 66 թվականին:

3. Սանատրուկ II-ը թագավորել է 88-110թթ. և հիմնադրել է Մծուրք քաղաքը:

4. Վաղարշ I-ը , ով թագավորել է 117-140թթ., կառուցել է Վաղարշապատ քաղաքը:

5. Վաղարշ II-ի (185-198թթ.) օրոք իշխանությունը դառնում է ժառանգական:

**Առարկայի չափորոշիչային նվազագույն պահանջները կատարելու համար սովորողը պետք է կարողանա՝**

1. Ցույց տալ Վաղարշապատ և Մծուրք քաղաքների տեղը քարտեզի վրա:

2. Համապատասխանեցնել արքայի անունն ու կառավարման թթ․

|  |  |
| --- | --- |
| Արքա | թվականները |
| Տրդատ | 66-88թթ |
| Սանատրուկ II | 88-110թթ |
| Վաղարշ I | 117-140թթ |
| Վաղարշ II | 185-198թթ |
| Խոսրով I | 198-215 թթ |

**§ 3. Մեծ Հայքը III դարում : Թագավորության հասարակական կյանքը**

## [Թեմատիկ պլան](#Արծակունիներ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ե՞րբ է գահակալել Տրդատ III Մեծը:

2․ Ե՞րբ է կնքվել Մծբինի հաշտության պայմանագիրը:

3. Ինչպիսի՞ն էր պետական կարգը Արշակունիների օրոք:

4. Տնտեսության ո՞ր ճյուղերն էին զարգացած Մեծ Հայքում, III դարում։

5․ Ի՞նչ հայտնի քաղաքներ կային Արշակունյաց Հայաստանում:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Տրդատ III Մեծը գահակալել է 298-330թթ.:

2․ Մծբնիի հաշտության պայմանագիրը կնքվել է 298 թ.:

3․ Արշակունիների թագավորությունը միապետություն էր: Երկիրը ղեկավարում էր թագավորը` անսահմանափակ իշխանությամբ: Հայոց արքային էին ենթարկվում արքունի գործակալությունները:

4․ Արշակունյաց Հայաստանի հայտնի քաղաքներից էին հայտնի քաղաքներ Մծուրքը, Վաղարշապատը Արտաշաը, Վան, Երվանդաշատ և այլն:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Կարևորել Մծբինի պայմանագրը՝ որով Սասանյանները ճանաչում էին Մեծ Հայքի անկախությունը:

2. Ցույց տալ, որ Արշակունյաց Հայաստանի տնտեսությունը վերելք էր ապրում, զարգացած էր հատկապես գյուղատնտեսությունը և առևտուրը։

**ԲԱԺԻՆ 4. ՀԱՅԿԱԿԱՆ ՄՇԱԿՈՒՅԹԻ ԶԱՐԳԱՑՈՒՄԸ (8 ժամ)**

**ԳԼՈՒԽ 1. ՀԱՅԿԱԿԱՆ ՄՇԱԿՈՒՅԹԸ Ք.Ա. IX – Ք. Ա. III ԴԱՐԵՐՈՒՄ (3 ժամ)**

**§ 1.Վանի թագավորության նյութական մշակույթը**

[Թեմատիկ պլան](#Մշ1)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Մշակույթի զարգացման ի՞նչ պայման կար Վանի թագավորության շրջանում։

2. Ի՞նչ կառուցվածք ունեին Վանի թագավորության քաղաքները, ինչպիսի՞ վայրերում էին կառուցվում ։

3. Նյութական մշակույթի ո՞ր բնագավառներն էին զարգացած։

4. Մետաղամշակման ո՞ր ճյուղն էր հատկապես զարգացած։

5․ Ինչի՞ մասին են վկայում խեցեգործության, քարեգործության և որմնանկարչության վերաբերյալ տեղեկությունները ։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Պետական կազմավորումների միավորումը մեկ միասնական պետության մեջ նպաստում է մշակույթի զարգացմանը:

2․ Վանի թագավորության քաղաքները կառուցում էին բարձր բլուրների շուրջ, որոնց գագաթներին բարձրանում էին պարսպապատ աշտարակներով միջնաբերդերը։ Այստեղ կառուցվել են պալատներ և տաճարներ, կամուրջներ, այգիներ և բաղնիքներ։

3․ Զարգացած էին ճարտարապետությունը, մետաղագործությունը, խեցեգործությունը, քարի մշակումը, որմնանկարչությունը։

4․ Վանի թագավորությունում զարգացած էր զինագործությունը, որի մասին վկայում են պեղումների արդյունքում գտնված զինատեսակների օրինակները։

5․ Խեցեգործության, քարեգործության և որմնանկարչության վերաբերյալ տեղեկությունները վկայում են Վանի թագավորությունում արվեստի բարձր զարգացման մասին։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Քարտեզի վրա ցույց տալ Տուշպա-Վան քաղաքը և էրեբունի ամրոցը։

2․ Բացատրել, որ Վանի թագավորությունում արվեստի բարձր զարգացման մասին վկայում են խեցեգործության, քարեգործության և որմնանկարչության վերաբերյալ տեղեկությունները։

**§ 2․ Համահայկական առաջին թագավորության հոգևոր մշակույթը**

[Թեմատիկ պլան](#Մշ1)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար***

1․ Ի՞նչ աղբյուրներից են ձևավորվել Վանի թագավորության կրոնի մասին պատկերացումները։

2․ Ինչպիսի՞ն է Վանի թագավորության կրոնական համակարգը, ո՞ր աստվածներն են կազմում գերագույն եռյակը ։

3․ Որտե՞ղ են արձանագրվել և պահպանվել ծեսերի մասին տեղեկությունները ։

4․ Ինչպիսի՞ գրային համակարգեր են կիրառվել Վանի թագավորության դարաշրջանում։

5․ Ո՞ր գիտություններն են զարգացած Վանի թագավորությունում։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Մհերի դռան արձանագրությունում թվարկված են Վանի թագավորության աստվածների անունները, նրանց մատուցվող զոհաբերությունների մասին և այլն։

2․ Վանի թագավորության կրոնը բազմաստվածային էր։ Խալդի գլխավոր աստվածը Թեյշեբա և Շիվինի աստվածների հետ կազմում է դիցարանի գերագույն եռյակը։

3․ Մհերի դռան արձանագրությունում տեղեկություններ կան նաև ծեսերի մասին։ Հիշատակվում են թաղման և այգեգործական աշխատանքների հետ կապված ծեսերի, ինչպես նաև կենաց ծառի պաշտամունքի հետ կապված արարողությունների մասին։

4․ Վանի թագավորությունում կիրառվել են սեպագիր (ուրարտական, ասորեստանյան) և մեհենագիր (տեղական ծագման) գրային համակարգերը։

5․ Գիրը նպաստեց գիտելիքների զարգացմանը, լայն տարածում ունեցան երկրաչափական, աստղագիտական և վիճակագրական հաշվարկները։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Բացատրել բազմաստվածային կրոն, դիցարան, ասվածային գերագույն եռյակ, մեհենագիր հասկացությունները։

2․ Արժևորել գրի դերը գիտության զարգացման գործում։

**§ 3․Հայկազուն-Երվանդունիների ժամանակաշրջանի մշակույթը**

[Թեմատիկ պլան](#Մշ1)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Ե՞րբ է Արմավիրը դարձել համահայկական երկրորդ թագավորության մայրաքաղաք։

2․ Ի՞նչ է հաղորդում Քսենոփոնը Հին Հայաստանի մասին։

3. Նյութական մշակույթի ի՞նչ նմուշներ են հայտնաբերվել Հայկազուն-Երվանդունիների ժամանակաշրջանում։

4․ Ի՞նչ վկայություններ կան Հերոդոտոսի աշխատության մեջ առևտրական կապերի մասին ։

5․ Ի՞նչ առասպելներ և վիպերգեր են մեզ հասել։

6. Հայոց հնագույն ի՞նչ աստվածներ են հայտնի, նշել նրանց գործառույթները։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Քա․ IV դարի վերջից Արմավիրը դարձել է համահայկական երկրորդ թագավորության մայրաքաղաք։

2 Հույն պատմիչ Քսենոփոնը նկարագրել է գյուղական բնակավայրերի մասին։ Բնակավայրերը կիսագետնափոր էին և ունեին երկու մուտք։ Մեկը նախատեսված էր մարդկանց համար, մյուսը՝ անասունների։

3․ Պեղումներից հայտնաբերվել են խեցեգործության, զինագործության նմուշների և հասարակական զարդերի գտածոներ։

4․ Հերոդոտոսը հաղորդում է առևտրական կապերի, դրամաշրջանառության, Հայաստանից գինի արտահանելու մասին։

5․ Հայտնի և սիրված են «Հայկ և Բել» և «Արա Գեղեցիկ և Շամիրամ» առասպելները, «Տիգրան և Աժդահակ» վիպերգը;

6․ Հայոց հին դիցարանը ներկայացրել են Հայկ (գերագույն աստված) , Տորք, Արա (երկրագործության, մեռնող և հարություն առնող բնության աստված) և մի շարք այլ աստվածներ։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․Քարտեզի վրա ցույց տալ Արմավիր և Երվանդաշատ քաղաքները։

**ԳԼՈՒԽ 2. ՀԱՅԿԱԿԱՆ ՄՇԱԿՈՒՅԹԸ ՀԵԼԼԵՆԻԶՄԻ ԴԱՐԱՇՐՋԱՆՈՒՄ (5 ժամ)**

**§ 1․Հելլենիստական դարաշրջանը և Հայաստանը**

[Թեմատիկ պլան](#Մշ2)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար***

1. Հելլենիզմը ե՞րբ է սկզբնավորվել, որքա՞ն է տևել Հայաստանում։

2․ Ի՞նչ փուլերի է բաժանվում հայկական հելլենիզմը։

3. Ո՞ր աստվածներն են կազմում հայկական դիցարանի գերագույն եռյակը։

4 . Հայոց դիցարանի ի՞նչ աստվածներ են հայտնի։

5․ Որո՞նք են հայոց հին հավատքի բնորոշ գծերը ։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Հելլենիզմի դարաշրջանը Հայաստանում սկսվում է Քա․ IIIդ․-ից․ տևել է 6 դար՝ մինչև Ք․հ․ III դ։

2. Հայկական հելլենիզմի պատմությունը բաժանվում է երկու փուլի, առաջինը՝ «բուն հելլենիստական», երկրորդը՝ «ուշ հելլենիզմի» ժամանակաշրջանների։

3. Հայկական դիցարանի գերագույ նեռյակը ներկայացնում են Արամազդ, Անահիտ և Վահագն աստվածները։

4. Հայոց դիցարանի աստվածներ են եղել Աստղիկը, Նանեն, Արեգ-Միհրը, Տիրը, Վանատուրը։

5. Հին հայկական դիցարանում չեն եղել չար աստվածներ, մեծարվել են լույսը, ընտանիքը, բարին, գիտությունը և արվեստները։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․Համադրել հայկական աստվածությունները հունականների հետ, օրինակ՝ Արամազդ-Զևս, Անահիտ-Արտեմիս, Վահագն-Հերակլես և այլն։

|  |  |
| --- | --- |
| Հայկական աստված | Հունական աստված |
| Արամազդ | Զևս |
| Անահիտ | Արտեմիս |
| Վահագն | Հերակլես |
| Աստղիկ | Ափրոդիտե |
| Արեգ - Միհր | Հելիոս |
| Տիր | Ապոլոն |

**§ 2․Գիրը, պատմագրությունը, գրականությունը և տոմարը**

[Թեմատիկ պլան](#Մշ2)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Գրի ի՞նչ տեսակներ են կիրառվել Հայաստանում։Ինչու՞ արգելվեց մեհենագրությունը։

2․ Հայոց արքաների թողած արձանագրությունները ի՞նչ լեզուներով են գրված։

3․ Արդյո՞ք կիրառվել են հայալեզու նշանագրեր քրիստոնեության ընդունումից առաջ։

4․ Ովքե՞ր են ի մի բերել մեհենական պատմությունները՝ ըստ Մովսես Խորենացու:

5․ Ի՞նչ օրացույցներ են կիրառվել Հայաստանում վաղնջական ժամանակներում։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Հայաստանում կիրառվել են հայալեզու մեհենագրեր (300 նշան) և օտար ծագում ունեցող այբուբեններ՝ ասորական, արամեական, հունական, պահլավական և քրիստոնեության՝ պետական կրոն հռչակումով արգելվեց հայկական մեհենագրության գործածությունը։

2․ Հայ արքաներից մեզ են հասել, արամեական, հունարեն, ասորերեն, պահլավերեն, լատիներեն արձանագրություններ։

3 Քրիստոնեության ընդունումից առաջ հայալեզու նշանագրերի կիրառման մասին կան բազմաթիվ վկայություններ, որոնք մեզ ներկայացնում են Ագաթանգեղոսը և հույն ու ասորի մատենագիրները։

4. Մովսես Խորենացու հաղորդմամբ՝ մեհենական պատմություններն ի մի է բերվել Օղյումպ քրմի, Մար Աբաս Կատինայի և այլոց երկերում :

5․ Կիրառվել է արեգակնային օրացույց, գործածել են տոմարական համակարգեր։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․Մեկնաբանել, որ քրիստոնեության ընդունումից առաջ կիրառվել են հայալեզու նշանագրեր։

**§ 3․ Ժողովրդական բանահյուսությունը և թատրոնը**

[Թեմատիկ պլան](#Մշ2)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Ովքե՞ր են մեծարվում և փառաբանվում հելլենիստական ժամանակաշրջանի հայկական վիպասքերում ։

2․ Ի՞նչ հայտնի ու սիրված վիպասքեր կան, և ինչպե՞ս են դրանք մեզ հասել։

3․ Հելլենիստական շրջանում թատրոնի ի՞նչ տեսակներ էին գործում։

4․ Ո՞ր ողբերգությունն էր բեմադրվել Ք․ա․ 53թ․ Արտաշատում ։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Հայկական վիպասքերում մեծարվում և փառաբանվում են սիրված արքաներն ու հերոսները, դրանց հիմքում ընկած են պատմական իրողություններ ։

2․ Վիպասքերի մեծ մասը մեզ է հասել Խորենացու «Հայոց պատմություն» -ից («Երվանդ և Արտաշես», «Արտաշես և Սաթենիկ», «Արտաշես և Արտավազդ»)։

3․ Գործել են երկու տեսակի թատրոններ՝ հայալեզու ժողովրդական և հունալեզու (վերնախավի համար) ։

4․ Ք․ա․ 53թ․Արտաշատում բեմադրվել է Էվրիպիդեսի «Բաքոսուհիններ» ողբերգությունը։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Արժևորել վիպասքերում փառաբանված հայ արքաների և հերոսների բնորոշ գծերը /բարեպաշտություն, հայրենապաշտություն/։

**§ 4․Արվեստը։ Ազգային արժեհամակարգը և հին Հայաստանի քաղաքակրթական նվաճումները**

[Թեմատիկ պլան](#Մշ2)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Հելլենիստական ժամանակաշրջանից ի՞նչ քաղաքներ են հայտնի, ո՞ր արքաների կողմից են կառուցվել։

2․ Հելլենիստական մշակույթի Ճարտարապետական կոթողային ո՞ր հուշարձանն է հատկապես նշանավոր։

3․ Ո՞ր աստծուն է նվիրված Գառնիի հեթանոսական տաճարը։

4․ Քանդակագործության և կիրառական արվեստի ի՞նչ նմուշներ են հայտնաբերվել այդ շրջանից։

5․ Ի՞նչն է եղել հայկական ազգային արժեհամակարգի առանցքը։

6․ Որո՞նք էին ազգային արժեհամակարգի կարևոր բաղադրիչները:

7․ Ի՞նչ գծեր են բնորոշ եղել հայկական մշակույթին հելլենիստական ժամանակաշրջանում ։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Հելլենիստական շրջանի հայտնի քաղաքներ են Երվանդաշատը՝ Երվանդ IV, Արտաշատը՝ Արտաշես I, Տիգրանակերտը՝ Տիգրան II , Վաղարշապատը՝ Վաղարշ I։

2․ Հելլենիստական մշակույթի բացառիկ հուշարձան է Կոմմագենեի Նեմրութ լեռան սրբավայրը։

3․ Գառնու հեթանոսական տաճարը նվիրված է Արեգ –Միհր աստծուն, որը միակն է, որ կանգուն է հելլենիստական տաճարներից։

4․ Քանդակագործության և կիրառական արվեստի նմուշներից հայտնաբերվել են աստվածների և արքաների արձաններ, մեդալյոններ, արքայական դրամներ։

5․ Հայկական ազգային արժեհամակարգում առանցքային է եղել սրբազան հայրենիքի պաշտամունքը։

6․ Ազգային արժեհամակարգի կարևոր տարեր են համարվել հայկական պետականությունը, հայոց հին հավատքը, ազգի ազատության գաղափարը։

7․ Հայկական մշակույթին բնորոշ է եղել 2 կարևոր գիծ՝ սեփական արժեքների պահպանումը և արտաքին աշխարհից դրականի ներմուծումը (Կոմմագենեի Նեմրութ լեռան սրբավայր)։

***Առարկայի չափորոշչային նվազագույն պահանջները կատարելու համար սովորողը պետք է կարողանա ՝***

1․ Քարտեզի վրա ցույց տալ Հայաստանի հին մայրաքաղաքները՝ Երվանդաշատ, Արտաշատ, Տիգրանակերտ։

2․ Գնահատել, որ հելլենիստական ժամանակաշրջանում հայ ժողովուրդը պահպանել և հարստացրել է սեփական մշակույթը, ներմուծված տարրերը՝ հարմարեցնելով հայկական միջավայրին։

3․ Բացատրել , որ Նեմրութ լեռան սրբավայրը, միահյուսելով հայկական և հունահռոմեական ճարտարապետական ավանդույթները, համարվում է Հին աշխարհի 8-րդ հրաշալիք։

**Բ ՄԱՍ**

**ՀԱՅԿԱԿԱՆ ՔԱՂԱՔԱԿՐԹՈՒԹՅՈՒՆԸ ՄԻՋԻՆ ԴԱՐԵՐՈՒՄ (34 ժամ)**

**Ներածություն**

**[Թեմատիկ պլան](#բաժին2ներածություն)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Ե՞րբ է սկսվել և ավարտվել հայոց միջնադարյան պատմությունը:

2․ Ի՞նչ փուլերի է բաժանվում հայոց միջնադարի պատմությունը։

3․ Հայ ժողովրդի համար ազգապահպան և հոգևոր մշակույթային ի՞նչ արժեքնեեր են ստեղծվել միջնադարում։

4․ Հայկական ի՞նչ թագավորություններ են գոյություն ունեցել միջնադարի ընթացքում:

5․ Ո՞ր դարն է անվանվում Ոսկեդար։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Հայոց միջնադարյան պատմությունը սկսվել է IV դարից և տևել մինչև XVII դարի կեսը։

2. Հայոց միջնադարի պատմությունը բաժանվում է երեք փուլի՝ վաղ միջնադար, զարգացած միջնադար, ուշ միջնադար։

3. Միջնադարում աշխարհում առաջինը քրիստոնեությունը պետական կրոն հռչակվեց Հայաստանում (301թ.), Մ․ Մաշտոցը ստեղծեց հայոց գրերը( 405թ․)։

4. Միջնադարում են գոյություն ունեցել Արշակունյաց, Բագրատունյաց և Կիլիկիայի հայկական թագավորությունները։

5. V դարը համարվում է Ոսկեդար։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Արժևորել քրիստոնեության ընդունման և գրերի գյուտի դերը հայ ժողովրդի ազգապահպանության գործում:

2. Բացատրել Ոսկեդար հասկացությունը։

**ԲԱԺԻՆ 1**

**ՀԱՅԿԱԿԱՆ ՔԱՂԱՔԱԿՐԹՈՒԹՅԱՆ ՆԵՐԴԱՇՆԱԿՈՒՄԸ ՔՐԻՍՏՈՆԵԱԿԱՆ ԱՐԺԵՀԱՄԱԿԱՐԳԻՆ (10 ժամ)**

**ԳԼՈՒԽ 1. Ք**

**ՐԻՍՏՈՆԵՈՒԹՅԱՆ ՀՌՉԱԿՈՒՄԸ ՊԵՏԱԿԱՆ ԿՐՈՆ: ԱՎԱՏԱՏԻՐՈՒԹՅԱՆ ՀԱՍՏԱՏՈՒՄԸ (2 ժամ)**

**§ 1․Քրիստոնեության հռչակումը պետական կրոն**

**[Թեմատիկ պլան](#քրիստոնեություն)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Քրիստոսի ո՞ր աշակերտներն են քարոզել Հայաստանում։

2․ Հյաստանում ե՞րբ են դրվել Հայ առաքելական եկեղեցու հիմքերը։

3․ Հայոց ո՞ր արքան և ե՞րբ քրիստոնեությունը հռչակեց պետական կրոն։

4․ Ո՞վ է հայոց առաջին կաթողիկոսը։

5․ Որտե՞ղ և ե՞րբ է կառուցվել Մայր տաճար Ս․ Էջմիածինը։

6․ Ազգային քրիստոնեական ի՞նչ տոներ կան:

7․ Ո՞րն է քրիստոնեության ընդունման պատմական նշանակությունը։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Հայաստանում քրիստոնեական ուսմունքը ավետում են Քրիստոսի 12 աշակերտներից Սբ․ Թադեոսը և Սբ․ Բարդուղիմեոսը։

2. Սբ․ Թադեոսի և Սբ․ Բարդուղիմեոս առաքյալների կողմից I դարում դրվում են Հայ առաքելական եկեղեցու հիմքերը։

3. Տրդատ III կողմից 301թ․ քրիստոնեությունը Հայաստանում ընդունվել է պետական կրոն։

4. Հայոց առաջին կաթողիկոս է օծվել Սբ․ Գրիգոր Լուսավորչը։

5. 303թ․Վաղարշապատում կառուցվեց Մայր տաճար Սբ․ Էջմիածինը։

6. Ժողովրդական և ազգային եկեղեցական տոներ են Ամանորը, Տրնդեզը, Բարեկենդանը, Ծաղկազարդը, Ս. Զատիկը և այլն:

7. Քրիստոնեությունը և Հայ առաքելական եկեղեցին պատմության դժնդակ ժամանակներում ազգապահպան հզոր վեմ են եղել հայ ժողովրդի համար:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․Հիմնավորել Քրիստոնեության պետական կրոն հռչակելու անհրաժեշտությունը։

2․Բացատրել հայոց եկեղեցու ստանձնած առաքելությունը։

**§ 2 ․Ավատատիրության հաստատումը Հայաստանում**

**[Թեմատիկ պլան](#քրիստոնեություն)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Ի՞նչ է ավատատիրությունը։ Հողատիրության ի՞նչ ձևեր կային Հայաստանում։

2․ Ի՞նչ դասերից է կազմված ավատատիրական հասարակությունը։

3․ Ի՞նչ գործակալություններ կային։

4․ Ի՞նչ զորամիավորումներից էր կազմված բանակը, որքա՞ն էր հայոց բանակի թիվը։

5. Ովքե՞ր էին իրականացնում թագավորական ոստանի պաշտպանությունը։

6․ Ի՞նչ կարևոր առևտրական ճանապարհներ, և քաղաքներ կային:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Ավատատիրություն բառի հիմքում «ավատ», «ի հավատ», «հավատարմությամբ (ծառայել)» իմաստն է։ Հայաստանում տարածված հողատիրության ձևերն էին հայրենիք, պարգևականք, գանձագին հողերը։

2. Ավատատիրական հասարակությունը բաժանված էր բարձր՝ ազատների և ստորին՝ անազատների դասերի։

3. Գործակալություններից էին՝ հազարապետություն, սպարապետություն, մաղխազություն, ասպետություն, մարդպետություն, մեծ դատավորություն:

4. Բանակի թվակազմը 100-120 հազար էր՝ կազմված հետևակից և հեծելազորից։

5. Թագավորական ոստանի պաշտպանությունը իրականացնում էր արքունիքին կից հատուկ հեծյալ ջոկատներից կազմված ոստանիկ այրուձին։

6. Հայաստանով էին անցնում միջազգային առևտրական ճանապարհները, որոնցից հատկապես նշանավոր էր Մետաքսի ճանապարհը։ Այդ շրջանի նշանավոր քաղաքներն էին Դվինը, Արտաշատը, Վաղարշապատը։

***Առարկայի չափորոշչային նվազագույն պահանջները կատարելու համար սովորողը պետք է կարողանա`***

1․ Գնահատել գործակալությունների դերը երկրի կառավարման համակարգում։

2․ Արժևորել հայկական բանակի դերը հայոց միջնադարյան պետության անվտանգության գործում:

**ԳԼՈՒԽ 2.**

**ԱՐՇԱԿՈՒՆՅԱՆՑ ԹԱԳԱՎՈՐՈՒԹՅՈՒՆԸ IV ԴԱՐՈՒՄ ԵՎ V ԴԱՐԻ ՍԿԶԲԻՆ (3 ժամ)**

**§ 1. Պայքար կենտրոնական իշխանության ուժեղացման համար**

**[Թեմատիկ պլան](#ՔԱրշակունիներ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Ի՞նչ քայլեր է ձեռնարկել Տրդատ III-ը կառավարման համակարգում։

2․ Ինչո՞վ է կարևոր Նիկեայի տիեզերական ժողովը։

3․ Հայաստանից ո՞վ է մեկնել Նիկեա։

4․ Ե՞րբ է թագավորել Խոսրով Կոտակը և ի՞նչ ձեռնարկումներով է հանդես եկել:

5. Ովքե՞ր ընդհատեցին Հայաստանի խաղաղ ու բարգավաճ վիճակը Խոսորով Կոտակի գահակալման ընթացքում:

6․ Ինչպիսի՞ն էր Տիրանի կառավարման շրջանը։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Տրդատ III-ը հզորացրեց կենտրոնական իշխանությունը, բարձրացրեց գործակալությունների դերը երկրի կառավարման և պաշտպանության գործում , տնտեսապես ապահովեց եկեղեցուն :

2. 325թ․ Նիկեայում տեղի ունեցավ առաջին տիեզերական ժողովը, որը սահմանեց «Հավատո հանգանակը»։

3 . Գրիգոր Լուսավորչի որդիներից Արիստակեսը մասնակցել է Նիկեայի տիեզերական ժողովին և Հայաստան է բերել Նիկեական կանոնները։

4. Խոսրով Կոտակը կառավարել է 330-338թթ.։ Նա կառուցել է Դվին մայրաքաղաքը, աշխարհի առաջին արհեստական անտառներից՝ «Տաճար մայրի» և «Խոսրովակերտ» անտառները։

5. Հայաստանի խաղաղ կյանքը 335թ. ընդհատում է մազքթաց թագավոր Սանեսանը, իսկ 336թ.-ից Սասանյան արքա Շապուհ II Երկարակյացը։

6. Տիրանի կառավարման շրջանում լարված էին արքայի հարաբերությունները կաթողիկոսի և նախարարների հետ։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Բացատրել «Հավատո հանգանակ» հասկացությունը։

2․ Գնահատել Տրդատ III-ի և Խոսրով III-ի ձեռնարկած քայլերը երկրի հզորացման գործում։

3․ Մեկնաբանել Տիրանի՝ գահից հրաժարվելու պատճառը։

**§ 2. Արշակ և Պապ թագավորների քաղաքականությունը**

**[Թեմատիկ պլան](#ՔԱրշակունիներ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Ե՞րբ է թագավորել Արշակ II-ը ։

2․ Ե՞րբ և ու՞մ կողմից է հրավիրվել Աշտիշատի ժողովը :

3. Ինչի՞ վերաճեցին պարսկա-հռոմեական լարված հարաբերություները և ին՞չ հետևանքներ ունեցան Հայաստանի համար:

4. Ինչպե՞ս Շապուհ II-ը ձերբակալեց Արշակ II-ին և Վասակ Մամիկոնյանին։

5. Ո՞վ էր գլխավորում Արտագերս ամրոցի պաշտպանությունը:

6. Պապը ո՞ր ճակատամարտերից հետո Հայաստանում վերականգնեց խաղաղությունը։

7․ Ի՞նչ կարևոր քայլեր կատարեց Պապը երկրում և ինչպե՞ս մահացավ։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Արշակ II-ը կառավարել է 350-368 թթ.։

2. 354թ․Ներսես Ա Պարթև կաթողիկոսը Աշտիշատում հրավիրում է հայ եկեղեցական առաջին ժողովը, որտեղ ընդունվում են հոգևոր և աշխարհիկ մի շարք որոշումներ ։

3. Պարսկա-հռոմեական լարված հարաբերություները 359թ. վերածվեցին պատերազմի: Պատերազմի ավարտից հետո 363թ. կնքվում է պարսկա-հռոմեական «ամոթալի» պայմանագիրը, որով կայսրը պարտավորվում էր չօգնել հայերին՝ անտեսելով հայ-հռոմեական դաշինքը։

4. Շապուհ II-ին 364 թ. չհաջողվեց ռազմական ճանապարհով ընկճել հայերին, ուստի խաբեությամբ ձերբակալեց Արշակ II-ին և Վասակ Մամիկոնյանին։

5. Արտագերս ամրոցում հերոսական դիմադրություն էր ցույց տալիս Փառանձեմ թագուհին, սակայն թշնամին ներխուժելով ամրոց պարտության է մատնում հայերին և սպանում թագուհուն։

6. Պապը հռոմեական զորավար Տերենտիոսի զորաջոկատով գալով Հայաստան՝ հաստատվում է հայոց գահին։ Ձիրավի 371թ․ և Գանձակի 372թ․ ճակատամարտերի հաղթական արդյունքներից հետո Հայաստանում վերականգնվում է խաղաղությունը ։

7. Պապը հզորացրեց երկրի ռազմական ուժերը, սահմանափակեց եկեղեցական հողատիրությունը, վերացրեց տասանորդը։ Պապը Հռոմի նկատմամբ իր վարած անկախ քաղաքականության արդյունքում 374թ. դառնում է հռոմեական Վաղես կայսեր դավադրության զոհ։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Բացատրել Աշտիշատի ժողովի դերը հեթանոսական շատ սովորույթներ արգելելու գործում։

2․ Բնութագրել Արշակ II-ին և Վասակ Մամիկոնյանին որպես քաջ և հայրենասեր գործիչներ։

**§ 3. Հայոց Արշակունյաց թագավորության մայրամուտը**

**[Թեմատիկ պլան](#ՔԱրշակունիներ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1․ Ո՞վ է հաջորդել Պապ թագավորին ։

2. Ի՞նչ ճակատագիր ունեցավ Մուշեղ Մամիկոնյանը։

3. Ի՞նչ գործունեություն է ծավալել Մանվել Մամիկոնյանը։

4․ Ե՞րբ տեղի ունեցել Հայաստանի առաջին բաժանումը և որո՞նք են դրա հետևանքները:

5․ Ինչպիսի՞ դեր են խաղացել Սահակ Պարթև կաթողիկոսը և Վռամշապուհ արքան հայոց գրերի ստեղծման գործում։

6․ Ո՞վ էր Արշակունյաց վերջին արքան ։

7․ Ե՞րբ անկում ապրեց Արշակունյաց թագավորությունը։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Պապին հաջորդել է Վարազդատը, ով օլիմպիական խաղերի հաղթող էր։ Լինելով անփորձ նրան օգնում էր երկրի կառավարման գործում Մուշեղ սպարապետը։

2. Մուշեղ Մամիկոնյանը դառնում է Բատ Սահառունի նախարարի դավադրության զոհը , ով ցանկանում էր Մուշեղից խլել սպարապետությունը։

3. Մանվելը տեր է կանգնում Մամիկոնյան տանուտերությանը և ստանձնում սպարապետության գործը՝ Վարազդատին հեռացնելով երկրից։Լուծում է Մուշեղի վրեժը՝ մահապատժի ենթարկելով Բատ Սահարունուն։ Նրա խնամակալությամբ Հայոց գահին է հաստատվում Պապի որդի Արշակ III-ը։

4. 387 թ․ Հայաստանը բաժանվեց Հռոմի և Պարսկաստանի միջև։Մեծ Հայքի թագավորության Արևմտյան մասը անցավ Հռոմի տիրապետության տակ, որտեղ կառավարում էին կոմեսները։ Արևելյան մասը անցավ Պարսկաստանի տիրապետության տակ, որտեղ իշխում էր Խոսրով IV-ը։

5. Վռամշապուհ արքայի և Սահակ Պարթև կաթողիկոսի հովանավորությամբ Մեսրոպ Մաշտոցի կողմից ստեղծվում են հայոց գրերը (405 թ.)։

6. Արշակունյաց վերջին արքան Վռամշապուհի որդի Արտաշեսն էր, ում պարսից Վռամ արքան գահազրկեց հայ նախարարների ցանկությամբ։

7. 428 թ.Արշակունյաց թագավորությունը անկում ապրեց: Հայոց պետականությունը պահպանվում էր նախարարական համակարգի միջոցով։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Մեկնաբանել Հայաստանի առաջին բաժանումը՝ որպես պարսկա-հռոմեական հակամարտության արդյունք ։

3. Արժևորել հայոց գրերի ստեղծման դերը հայկական մշակույթի զարգացման գործում։

4․ Առանձնացնել Արշակունյաց թագավորության անկման առնվազն երկու պատճառ։

**ԳԼՈՒԽ 3. ՀԱՅԿԱԿԱՆ ՊԵՏԱԿԱՆՈՒԹՅԱՆ ՆԱԽԱՐԱՐԱԿԱՆ ՇՐՋԱՆԸ (5 ժամ)**

**§ 1․ Արևելյան Հայաստանի մարզպանական կարգավիճակը:**

**Վարդանանց պատերազմը**

**[Թեմատիկ պլան](#օ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ներկայացրեք հայ նախարարական համակարգի էությունը:
2. Ի՞նչ քաղաքականություն էին վարում Սասանյանները Հայաստանի հայ Արշակունիների անկումից հետո:
3. Ե՞րբ և ու՞մ գլխավորությամբ հրավիրվեց Արտաշատի ժողովը:
4. Ինչու՞ Վասակ Սյունին փոխեց իր վերաբերմունքը ապստամբության նկատմամբ:
5. Ե՞րբ է տեղի ունեցել Ավարայրի ճակատամարտը և ի՞նչ ելք ունեցավ այն:Քարտեզի վրա ցույց տալ Ավարայրի դաշտը:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Հայաստանի երկու հատվածներում թագավորության անկումից հետո հայոց պետականությունը պահպանվեց առաջին հերթին նախարարական համակարգի շնորհիվ:Հայ նախարարները իրենց մեծ և փոքր տիրույթների տերեր մնացին ինչպես Արևելյան, այնպես էլ Արևմտյան հայաստանում:

2․ Սասանյաններն Արևելյան Հայաստանն իրենց տիրապետության տակ առնելով` այն վերածեցին տերության սովորական վարչաքաղաքական միավորի` մարզպանության:

3․ Արտաշատում 449 թ. Հովսեփ կաթողիկոսի գլխավորությամբ հրավիրվեց եկեղեցական ժողով, որտեղ մերժվեց Սասանյանների` կրոնափոխության առաջարկը:

4․ Օգնություն չստանալով Բյուզանդիայից` Վասակ Սյունին մտադրվել էր հաշտվել պարսից արքունիքի հետ: Կարծիքկա, որ Վասակ Սյունու այդ քայլը պայմանավորված էր իր որդիների պատանդության մեջ գտնվելու հանգամանքով:

5. Ավարայրի ճակատամարտը տեղի է ունեցել 451 թ. մայիսի 26-ին վաղ առավոտյան: Վարդան Մամիկոնյանը և ութ նախարարներ զոհվում են: Վարդանանց նահատակությունը հայրենիքը կյանքի գնով պաշտպանելու օրինակ հանդիսացավ հետագա սերունդների համար: Վարդանանց պատերազմի շնորհիվ հայոց երկիրը պահպանում է իր ներքին ինքնուրույնությունը, իսկ ժողովուրդը` քրիստոնյա հավատքը:

***Առարկայի չափորոշիչային նվազագույն պահանջները կատարելու համար սովորողը պետք է կարողանա`***

1. Կազմել ժամանակագրական աղյուսակ իրադարձությունների հաջոդականության պահպանմամբ:

2. Քարտեզի վրա ցույց տալ Ավարայրի դաշտը:

**§ 2․ Վահան Մամիկոնյանի գլխավորած ապստամբությունը 481-484 թթ.**

**[Թեմատիկ պլան](#օ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ի՞նչ քաղաքականություն էր վարում Պերոզը Հայաստանի նկատմամբ:
2. Ե՞րբ և որտե՞ղ որոշում կայացվեց ապստամբություն սկսելու մասին:
3. Ի՞նչ ճակատամարտեր են տեղի ունեցել Վահանանց ապստամբության ժամանակ:
4. Ի՞նչ քաղաքականություն էր վարում Վաղարշը հայերի նկատմամբ:
5. Ե՞րբ և որտե՞ղ է կնքվել Նվարսակի պայմանագիրը: Ո՞վ ստանձնեց հայոց մարզպանի պաշտոնը:

***Առարկայի չափորոշիչային նվազագույն պահանջները կատարելու համար սովորողը պետք է իմանա`***

1․ Պարսից Պերոզ արքան երկիրը թուլացնելու նպատակով ամեն կերպ փորձում էր միջամտել երկրի ներքին գործերին` մասնատելով նախարարական կալվածքները, ազդելով հոգևոր կյանքի վրա, խրախուսելով ուրացող նախարարներին:

2․ 481 թ. հայ նախարարները Շիրակում որոշում կայացրին ապստամբություն սկսել։

3․ Վահանանց ապստամբության ընթացքում տեղի ունեցած ճակատամարտերն են` Ակոռի (481 թ.), Ներսահապատի (482 թ.) Ճարմանայի (482 թ.):

4․ Պարսկաստանում 484 թ.գահ բարձրացած Վաղարշը փորձում էր հայերին սիրաշահելով ենթարկել պարսից տերությանը:

5․ 484 թ. Նվարսակ գյուղում կնքվում է պայմանագիր Վահան Մամիկոնյանի և Նիխոր զորավարի միջև: Հայոց սպարապետ և Մամիկոնյանց տեր Վահանը հաստատվեց մարզպանի պաշտոնում:

***Առարկայի չափորոշիչային նվազագույն պահանջները կատարելու համար սովորողը պետք է կարողանա`***

1. Բնութագրել Պերոզի` Հայաստանը թուլացնելու համար ձեռնարկած քայլերը:

2. Բացատրել Նվարսակի պայմանագրի նշանակությունը Հայաստանի համար:

3. Բնութագրել V դարի ապստամբությունների նշանակությունը:

**§ 3․ Հայաստանը VI դարում**

**[Թեմատիկ պլան](#օ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ե՞րբ և ու՞մ կողմից հիմնվեց հայկական թագավորություն Մեծ Հայքի Արցախ և Ուտիք նահանգներում և հարակից տարածքներում:

2. Ե՞րբ և ինչպե՞ս առաջացան քաղկեդոնական և հակաքաղկեդոնական ուղղությունները:

3. Ո՞րն էր Հուստինիանոսի սահմանած օրենքների նպատակը:

4. Ո՞ր իրադարձությունը առիթ հանդիսացավ 571 թ. ապստամբությունը սկսելու համար:

5. Ի՞նչ հետևանք ունեցավ 591 թ. պարսկա-բյուզանդական 20-ամյա պատերազմը:

**Առարկայի չափորոշիչային նվազագույն պահանջները կատարելու համար սովորողը պետք է իմանա**`

1. 484 թ. Մեծ Հայքի Արցախ և Ուտիք նահանգներում (Հայոց Արևելից կողմանք) ու հարակից տարածքներում Հայկազուն-Սիսակյան Առանից տոհմից սերող Վաչագան Բարեպաշտը հիմնում է հայկական թագավորություն:

2. 451 թ. Քաղկեդոնում տեղի ունեցած IV ժողովում ընդունվել է Քրիստոսի «մի անձ, երկու բնություն» բացատրությունը, և այդ բանաձևի հետևորդները հետագայում կոչվել են քաղկեդոնականներ, իսկ մերժողները` հակաքաղկեդոնականներ:

3. Հուստինիանոսի սահմանած օրենքների նպատակը հայ նախարարական տների ներքին կառավարման համակարգը քանդելը,հայ նախարարական տիրույթները բաժան-բաժան անելը,ինչպես նաև Արևելյան Հայաստանի նախարարների հետ տոհմական կապը կտրելըն էր:

4. Պարսիկ մարզպան Սուրենը սպանում է Մամիկոնյանց տեր Վասակի որդուն, և հայերը 571 թ. ապստամբում են Վասակի մյուս որդու` Կրտսեր Վարդանի գլխավորությամբ:

5. Պարսկա-բյուզանդական 20-ամյա պատերազմն ավարտվեց Հայաստանի բաժանումով, որի մեծ մասն անցավ Բյուզանդիային:

***Առարկայի չափորոշիչային նվազագույն պահանջները կատարելու համար սովորողը պետք է կարողանա`***

1. Քարտեզի վրա տեղորոշել 591 թ. պարսկա-բյուզանդական բաժանումը:

**§ 4․ Հայաստանը VII դարում**

**[Թեմատիկ պլան](#օ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ո՞վ և ե՞րբ վերամիավորեց Հայաստանի արևմտյան և արևելյան մասերը:
2. Ե՞րբ արաբներն առաջին անգամ ներխուժեցին Հայաստան: Ի՞նչ հետևանքներ ունեցան դրանք:
3. Ի՞նչ պայմանգիր կնքվեց հայերի և արաբների միջև:
4. VII դարի երկրորդ կեսին իրենց գործունեությամբ հայտնի ի՞նչ իշխաններ գիտեք:

***Առարկայի չափորոշիչային նվազագույն պահանջները կատարելու համար սովորողը պետք է իմանա`***

1․ Օգտվելով երկու աշխարհակալ երկրների` արաբներից կրած պարտությունից, հայոց իշխան և սպարապետ Թեոդորոս Ռշտունին 639 թ. վերամիավորեց Հայաստանի արևելյան և արևմտյան մասերը:

2․ Արաբները 640 թ. առաջին անգամ ներխուժեցին Հայաստան: Արշավանքները մեծ ավերածություններ պատճառեցին երկրին , բայց հայ ժողովուրդը դիմակայեց խալիֆայությանը:

3․ Թեոդորոս Ռշտունին Հայաստանի անվտանգության ապահովման համար Վերին Միջագետքի կառավարիչ Մուավիայի հետ 652 թ. կնքեց հայ-արաբական դաշինք:

4․ VII դարի երկրորդ կեսին Հայաստանի վերականգնված անկախության պահպանման գործում աչքի են ընկել հայ իշխաններ՝ Համազասպ Մամիկոնյան, Գրիգոր Մամիկոնյան, Աշոտ Բագրատունի, Ներսեհ Կամսարական, Սմբատ Բագրատունի:

***Առարկայի չափորոշիչային նվազագույն պահանջները կատարելու համար սովորողը պետք է կարողանա`***

1. Կարևորել հայ-արաբական դաշնագիրը

**§ 5․ Հայ նախարարական համակարգը արաբական խալիֆայության գերիշխանության շրջանում**

**[Թեմատիկ պլան](#օ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ե՞րբ ձևավորվեց Արմինիա փոխարքայությունը: Ի՞նչ տարածքներ էր այն ընդգրկում իր մեջ:
2. Որո՞նք էին 703 թ. հակաարաբական ապստամբության պատճառները:
3. Ինչո՞վ ավարտվեց 774-775 թթ. ապստամբությունը:
4. Ո՞րն էր 850-855 թթ. ապստամբության նպատակը:
5. IX դարում խալիֆայության թուլացման պայմաններում ո՞ր իշխանական տները կրկին հզորացան:

***Առարկայի չափորոշիչային նվազագույն պահանջները կատարելու համար սովորողը պետք է իմանա`***

1․ Արաբական խալիֆայությունը 701 թ. կազմեց Արմինիա փոխարքայութունը` գրաված Հայաստանի, Վիրքի, Աղվանքի ու Մերձկասպյան շրջաններում:

2․ Արմինիայի առաջին արաբ ոստիկանի դաժան հարկահանությունը և կրոնական հալածանքները հանդիպեցին Սմբատ Բագրատունու գլխավորած ապստամբությանը:

3․ 775 թ. ապրիլի 24-ին Արձնի գյուղի մոտ տեղի է ունեցած վճռական ճակատամարտը ավարտվեց անհաջողությամբ: Հայերը կռվում են հերոսաբար, սակայն ապստամբական ուժերը բավարար չէին , և շատերը զոհվում են:

4․ 850-855 թթ. հայ ժողովուրդը շարունակում էր պայքարն անկախ պետականության վերականգնման համար:

5․ IX դարում խալիֆայության թուլացման պայմաններում կրկին հզորացան Բագրատունի, Արծրունի, Սյունիքի, Արցախի հայկական իշխանությունները:

***Առարկայի չափորոշիչային նվազագույն պահանջները կատարելու համար սովորողը պետք է կարողանա`***

1. Ներկայացնել հայ նախարարական համակարգը արաբական խալիֆայության գերիշխանության շրջանում

**ԲԱԺԻՆ 2. ՀԱՅՈՑ ՊԵՏԱԿԱՆՈՒԹՅՈՒՆԸ ԶԱՐԳԱՑԱԾ ՄԻՋՆԱԴԱՐՈՒՄ (10 ժամ) 1 ․ ԳԼՈՒԽ 1. ՀԱՅԱՍՏԱՆԻ ԲԱԳՐԱՏՈՒՆՅԱՆՑ ԹԱԳԱՎՈՐՈՒԹՅՈՒՆԸ (4 ժամ)**

**§ 1.Հայաստանի անկախության վերականգնումը և ամրապնդումը**

**[Թեմատիկ պլան](#ԲԱԳ)**

***Հարցեր և առաջադրանքներ առարկայի չափորոշչային նվազագույն պահանջներըստուգելու համար՝***

1. Որո՞նք էին Հայոց թագավորության վերականգնման արտաքին նախադրյալները:

2. Որո՞նք էին Հայոց թագավորության վերականգնման ներքին նախադրյալները:

3. Ո՞ր կաթողիկոսի կողմից Աշոտ Բագրատունին օծվեց Հայաստանի թագավոր:

4․ Աշոտ II Երկաթը ե՞րբ ճանաչվեց շահնշահ:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Արաբական խալիֆայությունը IX դարում սկսել էր թուլանալ, քանի որ տերության ենթակա երկրներում ուժեղանում էր արաբական լուծը թոթափելու համար մղվող պայքարը: Արաբ ամիրաները ձգտում էին անջատվել խալիֆայությունից, իսկ մյուս կողմից Բյուզանդիան էլ աջակցում էր կենտրոնախույս ուժերին:

2․ Հայաստանում առաջադիմում և խորանում էին ավատատիրական հարաբերությունները, զարգանում էր երկրի տնտեսական կյանքը, միասնական էին հայ ժողովրդի բոլոր խավերը անկախության հասնելու գործում, քանի որ նրանց մեջ կենսունակ էր սեփական պետությունը վերականգնելու գաղափարը:

3․ 885 թ. օգոստոսի 26-ին Բագարան քաղաքում մեծ հանդիսավորությամբ Աշոտ Բագրատունին կաթողիկոս Գևորգ Գառնեցու կողմից օծվեց հայոց թագավոր:

4․ Աշոտ II Երկաթը Բաղդադի խալիֆի կողմից 922 թ. ճանաչվեց Հայաստանի շահնշահ, այսինքն` թագավորների թագավոր:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Ներկայացնել Բագրատունյաց թագավորության հզորացման ներքին ու արտաքին նախադրյալները։

2. Նկարագրել պետականության վերականգնման նշանակությունը հայ ժողովրդի համար։

**§ 2․ Բագրատունյաց Հայաստանի վերելքը**

**[Թեմատիկ պլան](#ԲԱԳ)**

***Հարցեր և առաջադրանքներ առարկայի չափորոշչային նվազագույն պահանջներ ըստուգելու համար՝***

1. Բագրատունի ո՞ր թագավորը մայրաքաղաքը տեղափոխեց Կարս:
2. Ե՞րբ Անին հռչակվեց մայրաքաղաք:

3․ Ո՞վ Դվինի ամիրայությունը միացրեց թագավորությանը:

4 ․ Բագրատունյաց թագավորությունն ու՞մ օրոք հասավ իր հզորության և ծաղկման գագաթնակետին

5․ Գագիկ I-ի օրոք ո՞ր իշխանական տոհմը հզորացավ:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Բագրատունի թագավորներից Աբասը (928-953 թթ.) մայրաքաղաքը տեղափոխեց Կարս:

2․ Անին 961 թ. հռչակվեց մայրաքաղաք՝ Աշոտ III կողմից:

3․ Սմբատ II արաբների վերջին հենակետ Դվինը 987 թ. միացրեց թագավորությանը:

4․ Բագրատունյաց թագավորությունը իր հզորության և ծաղկման գագաթնակետին հասավ Գագիկ I-ի օրոք:

5․ Գագիկ I-ի օրոք հզորացավ Պահլավունիների իշխանական տոհմը :

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․Ներկայացնել հայոց թագավորների (Աբաս, Սմբատ II, Գագիկ I) գործունեությունը

2.․Ներկայացնել Անին` որպես մայրաքաղաք

**§ 3․ Պետական կառավարման համակարգը: Տնտեսության վերելքը**

**[Թեմատիկ պլան](#ԲԱԳ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Պետական կառավարման համակարգում ո՞ր պաշտոններն էին կարևոր:
2. Բանակը ի՞նչ գնդերից էր կազմված: Ու՞մ էին ենթարկվում այդ գնդերը:
3. Արհեստների ի՞նչ տեսակներ էին զարգացած Հայաստանում:
4. Ի՞նչ կառուցվածք ուներ քաղաքը, ո՞ր մասն էր կոչվում շահաստան:
5. Որո՞նք էին զարգացած միջնադարի հայկական նշանավոր քաղաքները:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Պետական կառավարման համակարգում կարևոր էին իշխանաց իշխանի և հայոց սպարապետի պաշտոնները:

2․ Բանակը կազմված էր արքունական և մարզպանական գնդերից: Արքունական գունդը անմիջականորեն ենթարկվում էր թագավորին, իսկ մարզպանական գնդերը` իշխաններին:

3․ Արհեստներից Հայաստանում զարգացած էր մետաղագործությունը, հյուսնությունը, մանածագործությունը, գորգագործությունը և կավագործությունը:

4․ Քաղաքի կենտրոնում գտնվում էր միջնաբերդը, որի շուրջը տարածվում էր բուն քաղաքը, որը կոչվում էր շահաստան:

5․ Զարգացած միջնադարի հայկական նշանավոր քաղաքներից էին` Անին, Դվինը, Կարսը, Արծնը, Վանը:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Ներկայացնել թագավորի իշխանությունը

2․ Նկարագրել բանակի կառուցվածքը

3․ Քարտեզի վրա տեղորոշել հայկական միջնադարյան քաղաքները

**§ 4․ Բագրատունյաց թագավորության մասնատումն ու անկումը**

**[Թեմատիկ պլան](#ԲԱԳ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Որո՞նք էին Բագրատունիների կենտրոնացված պետության թուլացման ներքին և արտաքին պատճառները:
2. Որո՞նք էին Բագրատունիների կենտրոնական իշխանությանը ենթակա թագավորությունները:
3. Ի՞նչ քաղաքականություն էր վարում Բյուզանդիան Հայաստանի նկատմամբ:
4. Ինչու՞ 1045 թ. Անին հանձնվեց բյուզանդացիներին:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Երկրի ծայրագավառների նշանավոր իշխանությունները, տնտեսական և ռազմական բավարար հզորություն ունենալով, հաճախ ձգտում էին անկախության:

2․ Բագրատունիների կենտրոնական իշխանությանը ենթակա թագավորություններից էին` Վասպուրականի, Վանանդի կամ Կարսի, Տաշիր-Ձորագետի կամ Լոռու, Սյունիքի թագավորությունները

3․ Կենտրոնախույս ուժերը խրախուսվում էին Արաբական խալիֆայության ու Բյուզանդական կայսրության կողմից:

4․ 1045 թ. Անին հանձնվեց բյուզանդացիներին, քանի որ արքունիքում մեծացել էր բյուզանդամետների թիվը, ջլատվել ու թուլացել էր բնակչության դիմադրական ուժը:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Թվարկել Բագրատունի թագավորներին իրենց գահակալման հաջորդականությամբ․

|  |  |
| --- | --- |
| Արքաներ | Գահակալման տարեթվեր |
| Աշոտ I | 885-890 թթ |
| Սմբատ I | 890-914 թթ |
| Աշոտ II Երկաթ | 914-928 թթ |
| Աբաս | 928-953 թթ |
| Աշոտ III | 953-977 թթ |
| Սմբատ II | 977-990 թթ |
| Գագիկ I | 990-1020 թթ |
| Գագիկ II | 1042-1045 թթ |

2․ Քարտեզի վրա տեղորոշել Անիի և ենթակա թագավությունների սահմանները։

**ԳԼՈՒԽ 2. ՀԱՅՈՑ ՊԵՏԱԿԱՆՈՒԹՅՈՒՆԸ XI-XIV ԴԱՐԵՐՈՒՄ (2 ժամ)**

**§ 1․ Հայաստանը XI դարի երկրորդ կեսին**

[Թեմատիկ պլան](#ՀՊ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Բյուզանդիան ի՞նչ քայլերի դիմեց Անիի թագավորության անկումից հետո:

2. Ովքե՞ր էին սելջուկ-թյուրքերը:

3. Ո՞ր թվականներին են արշավանքներ ձեռնարկել սելջուկ-թյուրքերը։

4. Եր՞բ տեղի ունեցավ վճռական ճակատամարտը բյուզանդացիների և սելջուկ-թյուրքերի միջև:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Բյուզանդիան ձգտելով ավելի թուլացնել Հայաստանը` հայ իշխաններին տվեց կալվածքներ կայսրության արևմտյան մասերում, բարձր տիտղոսներ, ցիրուցան արեց հայկական զորքը, սկսվեց բնակչության զանգվածային արտագաղթ:

2․ Սելջուկ-թյուրքերի նախնիները քոչվոր անասնապահներ էին: Նրանք զբաղեցնում էին Ալթայից մինչև Միջին Ասիա ընկած տարածքը:

3․ Սելջուկ-թյուրքերը արշավանքներ իրականացրեցին ` 1047 թ., 1048 թ., 1054 թ., 1064 թ.:

4․ 1071 թ. Մանազկերտի ճակատամարտում բյուզանդացիները պարտություն կրեցին սելջուկ-թյուրքերից:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Ներկայացնել հայկական թագավորությունները և իշխանությունները X-XI դարերում։

**§ 2․ .Հայ ժողովրդի ազատագրական պայքարը օտար նվաճողների դեմ (XII- XIVդարեր)**

[Թեմատիկ պլան](#ՀՊ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ո՞րն էր հայ-վրացական զինակցության նպատակը XI դարի վերջին:
2. Ի՞նչ դեր ունեին Զաքարյանները վրացական արքունիքում:
3. Ինչո՞վ էր պայմանավորված մոնղոլների սկզբնական մեղմ վերաբերմունքը Հայ եկեղեցու նկատմամբ:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Սելջուկյան պետության մասնատման հետևանքով Հայաստանում առաջացան մահմեդական իշխանություններ, որոնց դեմ XI դարի վերջերից համատեղ պայքարի դուրս եկան հայերն ու վրացիները:

2․ Հայ զորականներից Սարգիս Զաքարյանը 1185 թ. ստացավ ամիրսպասալարի` սպարապետի, պաշտոնը, որին հաջորդեց որդին` Զաքարե Զաքարյանը, իսկ վերջինիս կրտսեր եղբայր Իվանեն դարձավ աթաբեկ` թագաժառանգի խնամակալ:

3․ Մոնղոլ նվաճողները սկզբնական շրջանում մեղմ քաղաքականություն էին վարում Հայ եկեղեցու նկատմամբ: XIII դարի վերջին նրանք ընդունեցին իսլամը և սկսեցին կրոնական հալածանքները։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ներկայացնել հայ ժողովրդի ազատագրական պայքարը օտար նվաճողների դեմ (XII- XIVդարեր)

**ԳԼՈՒԽ 3. ԿԻԼԻԿՅԱՆ ՀԱՅԱՍՏԱՆԸ (4 ժամ)**

**§ 1․ Հայկական պետականության առաջացումը Կիլիկիայում**

[Թեմատիկ պլան](#Կիլ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Որտե՞ղ է գտնվում Կիլիկիան և աշխարհագրական ի՞նչ տարածքներ է ընդգրկում։

2. Ե՞րբ Կիլիկիայի ամբողջ բնակչության մեջ գերակշռեցին հայերը: Ուրիշ ի՞նչ ժողովուրդներ էին ապրում Կիլիկիայում։

3. Հայկական ի՞նչ իշխանություններ էին առաջացել Կիլիկիայում

4. Որտե՞ղ և ե՞րբ է հիմնադրվել Ռուբինյան իշխանությունը:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Կիլիկիան գտնվում է Փոքր Ասիա թերակղզու հարավ-արևելքում, ընդգրկում է Լեռնային Կիլիկիան, Դաշտային Կիլիկիան և Քարուտ Կիլիկիան։

2. XI դ․ վերջերից Կիլկիկիայի ամբողջ բնակչության գերակշիռ մասը հայեր էին։ Բացի հայերից՝ Կիլիկիայում ապրում էին հույներ, ասորիներ, արաբներ, հրեաներ։

3. Իշխան Փիլարտոս Վարաժնունին Հյուսիսային Ասորիքում և Կիլիկիայի արևելյան շրջաններում 1072 թ․ հիմնադրում է ընդարձակ հայկական իշխանություն՝ կենտրոնը Մարաշ քաղաքն էր։ Հյուսիսային Ասորիքում և Արևելյան Կիլիկիայում 1082–1117 թթ․ գոյություն է ունեցել Գող Վասիլի հայկական իշխանությունը՝ Քեսուն կենտրոնով։

4. Հայ իշխաններից Ռուբենը 1080 թ. Լեռնային Կիլիկիայում հիմնեց հայկական իշխանություն:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1․ Քարտեզի վրա ցույց տալ Կիլիկիան` որպես աշխարհագրական միավոր և Կիլիկիան` որպես պետություն

2․ Ներկայացնել հայրենիքի բնիկ տարածքներից դուրս պետականություն կերտելու հայ ժողովրդի ձգտումը

**§ 2․ Կիլիկյան Հայաստանի ամրապնդումը: Հայոց թագավորության վերականգնումը**

[Թեմատիկ պլան](#Կիլ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Դաշտային Կիլիկիայի նվաճումն ի՞նչ նշանակություն ուներ Ռուբինյան պետության գոյատևման համար:
2. Ե՞րբ Կիլիկիայի հարավային սահմանները հասան մինչև Միջերկրական ծով:
3. Ո՞վ Սիսը դարձրեց Կիլիկյան Հայաստանի մայրաքաղաք:
4. Թագավորության հռչակման համար միջազգային ինչպիսի՞ իրավիճակ էր ստեղծվել Լևոն II-ի կառավարման շրջանում:
5. Ո՞վ և ե՞րբ թագավոր օծեց Լևոնին:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Անհրաժեշտ էր գրավել գյուղատնտեսության համար կարևոր կենսական տարածքներ և առևտրական ճանապարհների վրա գտնվող քաղաքներ, ուստի Ռուբինյան պետության հետագա գոյատևման համար կարևոր էր Դաշտային Կիլիկիայի նվաճումը:

2․ Լևոն I-ը 1132 թ. գրավեց Մսիս, Ադանա և Տարսոն քաղաքները, և համառ պայքարի արդյունքում Կիլիկիայի հարավային սահմանները հասան մինչև Միջերկրական ծով:

3․ 1173 թ. Մլեհը բարեկարգեց Սիսը և դարձրեց Կիլիկյան Հայաստանի մայրաքաղաք:

4․ Եգիպտոսի հզորացումից և Երուսաղեմի անկումից հետո խաչակիրների վիճակը ծանրացել էր: Նրանց օգնելու գործում Արևմտյան Եվրոպան հույսեր էր կապում նաև Կիլիկյան Հայաստանի հետ:

5․ 1198 թ. հունվարի 6-ին` Սբ. Ծննդյան օրը, Տարսոն քաղաքի Մայր տաճարում Լևոն II-ը Գրիգոր Զ Ապիրատի կողմից մեծ հանդիսավորությամբ օծվեց հայոց թագավոր:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Ներկայացնել Դաշտային Կիլիկիայի համար մղված պայքարի արդյունքները

2. Արժևորել Լևոն II-ի վարած քաղաքականությունը՝ Կիլիկիան թագավորություն հռչակելու ուղղությամբ:

**§ 3․ Կիլիկիայի հայկական թագավորությունը XIII- XIVդդ.**

[Թեմատիկ պլան](#Կիլ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ինչպե՞ս լուծվեց գահակալական խնդիրը Կիլիկիայում:
2. Ի՞նչ փոխադարձ շահերով կնքվեց հայ-մոնղոլական դաշինքը:
3. Ի՞նչ խնդիր քննարկվեց 1307 թ. Սիս քաղաքում հրավիրված ժողովում:
4. Ե՞րբ է կնքվել հայ-եգիպտական հաշտության պայմանագիրը:
5. Ե՞րբ անկում ապրեց Կիլիկյան հայկական թագավորությունը:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ 1226 թ. Զաբելի և Կոստանդին Գունդստաբլի որդի Հեթումի ամուսնությամբ վերջնականապես լուծվեց գահակալության խնդիրը, և հաստավեց Հեթումյան արքայատոհմը:

2․ Մոնղոլները ծրագրել էին գրավել Ասորիքն ու Պաղեստինը և վստահելի դաշնակցի կարիք ունեին: Երկու կողմերը պարտավորվում էին միմյանց օգնել պատերազմների ժամանակ: Հայոց թագավորը ձգտում էր ստեղծել քրիստոնեա-մոնղոլական դաշինք` ընդդեմ մահմեդականների:

3․ 1307 թ. Սիս քաղաքում հրավիրված ժողովում հայերը խոստանում էին օգնության դիմաց որոշ զիջումներ կատարել հունական և կաթոլիկ եկեղեցիներին։

4․ 1323 թ. մայիսի 31-ին կնքվում է հայ-եգիպտական պայմանագիրը:

5․ 1375 թ. ապրիլի 16-ին Սսի անկումով վերջ դրվեց հայոց պետականությանը Կիլիկիայում:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Ներկայացնել Հեթում I-ի կողմից կնքված հայ-մոնղոլական պայմանագիրը:

**§ 4․ Կիլիկյան Հայաստանի սոցիալ-տնտեսական հարաբերությունները և պետական կարգը**

[Թեմատիկ պլան](#Կիլ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Հողատիրության ի՞նչ ձևեր կային Կիլիկյան Հայաստանում:
2. Որո՞նք էին Կիլիկյան Հայաստանի նշանավոր քաղաքները:
3. Ի՞նչ գործակալություններ էին ստեղծվել պետության զինված ուժերը կազմակերպելու և ղեկավարելու համար:
4. Որո՞նք էին Կիլիկյան Հայաստանում ասպետի աստիճան ստանալու համար սահմանված պահանջները:
5. Ո՞վ էր «Դատաստանագրքի» հեղինակը և ինչ բովանդակություն ուներ այն:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Հողատիրության մի քանի ձևեր կային Կիլիկյան Հայաստանում` արքունական, իշխանական, վանքապատկան, համայնական

2․ Կիլիկյան Հայաստանի նշանավոր քաղաքներից էին` Սիսը, Տարսոնը, Այասը, Մսիսը, Կոռիկոսը, Ադանան, Անավարզան:

3․ Պետության զինված ուժերը կազմակերպելու և ղեկավարելու համար ստեղծվել էին հետևյալ գործակալությունները` սպարապետություն, սպասալարություն, մարաջախտություն:

4․ Կիլիկյան Հայաստանում ասպետի աստիճան ստանալու համար պահանջվում էր քննություն հանձնել ձիավարժությունից, նետաձգությունից, նիզակի ու սրի գործածությունից և այլ գիտելիքներ ու հմտություններ ունենալ:

5․ Հեթում 1-ինի եղբայր Սմբատ սպարապետը իր կազմած «Դատաստանագրքում» միավորեց հայկական , հունական և խաչակիրների իրավանորմերը և հարմարեցրեց Կիլիկիայում ձևավորված պայմաններին:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Ներկայացնել հողատիրության ձևերը։

2. Նկարագրել Կիլիկյան Հայաստանում ձևավորված գործակալությունները և դատական համակարգի ձևավորումը Կիլիկյան Հայաստանում։

**ԲԱԺԻՆ 3. ՀԱՅՈՑ ՔԱՂԱՔԱԿԱՆՈՒԹՅՈՒՆԸ ՈՒՇ ՄԻՋՆԱԴԱՐՈՒՄ (4 ժամ)**

**ԳԼՈՒԽ 1. ԿՈՐՈՒՍՏՆԵՐԻ ԵՎ ՎԵՐԱԿԱՆԳՆՈՒՄՆԵՐԻ ԺԱՄԱՆԱԿԱՇՐՋԱՆ (XV դ. առաջին կես ) (3 ժամ)**

**§ 1 Հայաստանը XV դարում**

[Թեմատիկ պլան](#Հայաստան)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Օտար նվաճողներից ո՞ւմ և թուրքմենական ո՞ր ցեղերի կողմից է Հայաստանը ենթարկվել ասպատակությունների XIV դարի վերջին և XV դարում:
2. 1453 թվականից ո՞ր պետությունը դարձավ Հայաստանի ազատագրության հիմնական սպառնալիքը և խոչընդոտը:
3. 1441 թվականին որտեղի՞ց կաթողիկոսական աթոռը տեղափոխվեց Էջմիածին:
4. Ո՞ւմ ջանքերով հնարավոր եղավ կազմակերպել Էջմիածնի 1441 թվականի եկեղեցական մեծ ժողովը:
5. Ո՞վ ընտրվեց կաթողիկոս 1441 թվականին:
6. Թվարկեք ուշ միջնադարում հայոց եկեղեցու նվիրապետական աթոռները:

***Առարկայի չափորոշչային նվազագույն պահանջները կատարելու համար սովորողը պետք է իմանա`***

1. XIV դարի վերջին Հայաստանը ենթարկվել է Լենկ Թեմուրի, իսկ XV դարում թուրքմենական ակ-կոյունլու և կարա-կոյունլու ցեղերի ասպատակություններին:
2. 1453 թվականից՝ Բյուզանդիայի կործանումից հետո, Օսմանյան կայսրությունը վերածվեց Հայաստանի ազատագրության հիմնական սպառնալիքի և խոչընդոտի:
3. 1441 թվականին Հայոց կաթողիկոսական աթոռը Սսից տեղափոխվեց Էջմիածին, և Էջմիածինը կրկին դարձավ Հայոց կաթողիկոսության նստավայր:
4. 1441 թվականին ժողովականները կաթողիկոս են ընտրում Կիրակոս Վիրապեցուն:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Վերհանել, որ 1441 թվականի Էջմիածնի եկեղեցական մեծ ժողովը գումարվեց Թովմա Մեծոփեցու և Հովհաննես Հերմոնացու նախաձեռնությամբ, քանի որ Ջհանշահի կարգադրությամբ նպաստավոր պայմաններ էին ստեղծվել ժողովականների համար:
2. Առանձնացնել Հայոց եկեղեցու նվիրապետական աթոռներից առավել կարևորները՝ Աղթամարի կաթողիկոսություն, Երուսաղեմի հայոց պատրիարքություն, Գանձասարի կաթողիկոսություն, Կ.Պոլսի հայոց պատրիարքություն, Կիլիկիայի կաթողիկոսություն (նշել առնվազն երկուսը):

**§ 2․ Հայստանը XVI դարում և XVII դարի առաջին կեսին**

[Թեմատիկ պլան](#Հայաստան)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ե՞րբ և որտե՞ղ առաջացավ Օսմանյան պետությունը:
2. Հայաստանը և Մերձավոր Արևելքը XV դարի կեսերից ո՞ր երկու պետությունների հակասությունների թատերաբեմ դարձան:
3. Հայաստանը ե՞րբ և ո՞ր պայմանագրով առաջին անգամ բաժանվեց Օսմանյան Թուրքիայի և Սեֆյան Պարսկաստանի միջև
4. 1604 թվականին պարսից ո՞ր շահի կողմից իրականացվեց 300.000 հայ բնակչության բռնագաղթեցումը և վերաբնակեցումը:
5. Հայաստանը ե՞րբ և ո՞ր պայմանագրով երկրորդ անգամ բաժանվեց Օսմանյան Թուրքիայի և Սեֆյան Պարսկաստանի միջև։

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Օսմանյան պետությունը հիմնադրվել է 1299 թվականին Փոքր Ասիայի արևմտյան մասում:
2. Հայաստանը և Մերձավոր Արևելքը XV դարի կեսերից դարձան Օսմանյան Թուրքիայի և Սեֆյան Պարսկաստանի հակասությունների թատերաբեմ:
3. Հայաստանը 1555 թվականին, Ամասիայի պայմանագրով, առաջին անգամ բաժանվեց Օսմանյան Թուրքիայի և Սեֆյան Պարսկաստանի միջև:
4. 1604 թվականին շահ Աբասի հրամանով իրականացվեց 300.000 հայ բնակչության բռնագաղթեցումը:
5. Հայաստանը 1639 թվականին, Կասրե-Շիրինի պայմանագրով, երկրորդ անգամ բաժանվեց Օսմանյան Թուրքիայի ևՍեֆյան Պարսկաստանի միջև:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Բացատրել, որ հայ բնակչության մեծ մասը շահ Աբասի հրամանով վերաբնակեցվեց Իրանի տարբեր նահանգներում, մասնավորապես Ջուղայի բնակիչները Սպահանի մոտ հիմնում են Նոր Ջուղա բնակավայրը:
2. Ցույց տալ քարտեզի վրա պետությունները, որոնց միջև բաժանվեց Հայաստանը 1555 և 1639 թվականերին՝ մասնավորեցնելով կողմերին անցած հատվածները:

**§ 3․ Հայաստանի ազատագրության համար պայքարի աշխուժացումը**

[Թեմատիկ պլան](#Հայաստան)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ինչպե՞ս էին ներկայանում կարա-կոյունլու առաջնորդները հայերի հետ համագործակցելու նպատակով:
2. Ի՞նչ կոչվեցին հայ իշխանական տների ներկայացուցիչները Ջահանշահի կառավարման ժամանակաշրջանում:
3. Ե՞րբ և որտե՞ղ փորձ կատարվեց վերականգնելու հայոց պետականությունը:
4. XVI դարի կեսերին ինչպե՞ս սկզբավորվեց Հայաստանի ազատագրության պայքարի նոր փուլը:
5. Թվարկեք Հայաստանում պահպանված հայկական կիսանկախ իշխանությունները XVII դարում

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Ջահանշահի կառավարման ժամանակաշրջանում հայ իշխանական տների ներկայացուցիչները վերականգնեցին իրենց իշխանությունները և վարչական կառավարումը և կոչվեցին **մելիքներ**
2. 1465 թվականին Աղթամարի Սուրբ Խաչ եկեղեցում Սմբատ Արծրունին օծվեց թագավոր, որով փորձ կատարվեց վերականգնել հայոց թագավորությունը Վասպուրականում:
3. 1547 թվականին Ստեփանոս Սալմաստեցի կաթողիկոսը Էջմիածնում, իսկ 1562 թվականին Միքայել Սեբաստացի կաթողիկոսը Սեբաստիա քաղաքում հրավիրում են գաղտնի ժողովներ Հայաստանի ազատագրության խնդրով:
4. XVII դարում Հայաստանում պահպանված էին հայկական կիսանկախ մի քանի իշխանություններ՝ Արևելյան Հայաստանում այդպիսիք էին Սյունիքի և Արցախի մելիքությունները, իսկ Արևմտյան Հայաստանում Շատախի, Սասունի, Զեյթունի, Մոկսի իշխանությունները (նշել առնվազն երեքը):

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Ցույց տալ, որ կարա-կոյունլու առաջնորդները հայերի հետ համագործակցելու և իրենց իշխանությունը երկրում ամրապնդելու նպատակով ներկայանում էին որպես Հայաստանի թագավորներ՝ Շահ-ի Արման
2. Բացատրել, որ 1547 թվականին Ստեփանոս Սալմաստեցի կաթողիկոսի Էջմիածնում, իսկ 1562 թվականին Միքայել Սեբաստացի կաթողիկոսի Սեբաստիա քաղաքում հրավիրած գաղտնի ժողովներով և Աբգար դպիր Թոխատեցու գլխավորությամբ պատվիրակության Վենետիկ ուղևորվելով սկզբնավորվել է Հայաստանի ազատագրության նոր փուլը:

**ԳԼՈՒԽ 2. ՀԱՅԿԱԿԱՆ ԳԱՂԹԱՎԱՅՐԵՐԸ XV-XVII ԴԱՐԵՐՈՒՄ (1 ժամ)**

**§1․Հայկական գաղթավայրերի առաջացումը : Եվրոպայի և Ասիայի համայնքները**

[Թեմատիկ պլան](#Գաղթավայրեր)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ի՞նչ է նշանակում գաղթօջախ:

2. Ի՞նչ փուլերի է բաժանվում հայակական գաղութների պատմությունը:

3. Եվրոպայի և Ասիայի ո՞ր երկրներում կային հայկական գաղթավայրեր XV-XVII դարերում:

4. Թվարկեք XV-XVII դարերի մշակութային առումով առավել նշանավոր գաղթավայրերը:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Գաղութ, գաղթավայր կամ գաղթօջախ հասկացության տակ պատմագիտությունն ընդունում է օտար երկրներում բնակություն հաստատած այն զանգվածներին, որոնք նոր միջավայրում ստեղծում են իրենց համայնքը:

2. Հայկական գաղթավայրերի ընդհանուր պատմությունը բաժանվում է երեք փուլերի՝ միջին դարերի, նոր շրջանի և Սփյուռքի:

3. Հայկական գաղթավայրեր կային` Ղրիմում, Կոստանդնուպոլիսում, Լեհաստանում, Իտալիաում, Հոլանդիայում և այլուր (նշել առնվազն երկուսը):

4. XV-XVII դարերի մշակութային առումով առավել նշանավոր գաղթավայրերից էին Կոստանդնուպոլիսը, Վենետիկը, Ամստերդամը:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Ժամանակագրորեն առանձնացնել հայկական գաղթավայրերի պատմության փուլերը:
2. Հիմնավորել Կոստանդնուպոլսի, Վենետիկի, Ամստերդամի մշակութային առումով առավել նշանավոր գաղթավայրեր լինելը նշելով, որ օրինակ Վենետիկում է սկզբնավորվել հայկական տպագրությունը, Ամստերդամում է հիմնվել առաջին հայկական տպարանը, Կոստանդնուպոլսում հայոց պատրիարքներն էին ծավալում մշակութային լայն գործունեություն (եկեղեցիների և վանքերի կառուցում, տպարանների հիմնում, դպրոցների բացում, գրքերի հրատարակում):

**ԲԱԺԻՆ 4. ՄԻՋՆԱԴԱՐՅԱՆ ՀԱՅԿԱԿԱՆ ՄՇԱԿՈՒՅԹԸ (8 ժամ)**

**ԳԼՈՒԽ 1. ԱԶԳԱՅԻՆ-ՔՐԻՍՏՈՆԵԱԿԱՆ ՄՇԱԿՈՒՅԹԻ ԶԱՐԳԱՑՈՒՄԸ (3 ժամ)**

**§1․ Հայ գրերի գյուտը**

[Թեմատիկ պլան](#Ազգմշակ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ե՞րբ և ո՞ւմ կողմից ստեղծվեց հայոց գրերը:

2. Ո՞վ էր Մեսրոպ Մաշտոցը: Երբ է ծնվել , որտե՞ղ և ու՞մ ընտանիքում:

3. Գրի ի՞նչ տեսակ գոյություն ուներ մինչ մաշտոցյան գրերը:

4. Ի՞նչ նշանակություն ունեցավ հայ գրերի գյուտը մեզ համար:

5. Որտե՞ղ ստեղծվեցին դպրոցներ:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. Հայոց գրերը ստեղծվել են Մեսրոպ Մաշտոցի կողմից 405 թվականին:
2. Նա ծնվել է 361 թվականին Տարոն գավառի Հացեկաց գյուղում ` Վարդանի ընտանիքում:
3. Մինչ մաշտոցյան գրերը գոյություն ունին Դանիելյան գրեր, որոնք մեզ համար կիրառելի չէին:
4. Հայապահպանության գործում մեծ նշանակություն ունեցավ հայկական գրերը:
5. Դպրոցներ բացվեցին Արցախում , Սյունիքում, Վաղարշապատում:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Կարևորել Հայոց գրերի ստեղծման մեծ նշանակությունը հատկապես հայապահպանության և հայ ժողովրդի միասնության գործում :

**§2․ Հայ մշակույթի ոսկեդարը**

[Թեմատիկ պլան](#Ազգմշակ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ե՞րբ սկզբնավորվեց հայ թարգմանչական գրականությունը:

2 . Ո՞ր դարն է համարվում հայ մշակույթի ոսկեդար:

3. Թվարկիր V դարի հայ հատնի պատմիչների և փիլիսոփանների:

4. Գիտության ո՞ր ճյուղերն էին զարգացած:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. V դարում ձևավորվեց թարգմանչական արվեստը և օտար սեղծագործողների շատ գործեր թարգմանվեցին հայերեն

2. V դարը համարվում է հայ մշակույթի ոսկեդար:

3. V դարի հայ հայտնի պատմիչներն էին ` Կորյուն վարդապետը, Ագաթանգեղոսը, Փավստոս Բուզանդը, Մովսես Խորենացին, Եզնիկ Կողբացին, Դավիթ Անհաղթը և այլոք:

4. Գիտության զարգացած ճյուղերն էին` բնափիլիսոփյություն, տիեզերագիտություն, մաթեմատիկան և աշխարհագրությունը :

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Գնահատել Մովսես Խորենացու դերը հայ պատմագիտության մեջ:

**§ 3․ Մշակութային ձեռքբերումները VI – VIII դարերում**

[Թեմատիկ պլան](#Ազգմշակ)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ո՞ր հայ պատմիչներն են ստեղծագործել VI-VIII դարերում:

2. Բնական գիտություններից որո՞նք էին առավել զարգացած:

3. Ո՞վ էր Անանիա Շիրակացին:

4. Ո՞ր թվականն է համարվում Հայոց մեծ թվականը:

5. Ի՞նչ աշխատություններ գիտեք իրավունքի և եկեղեցու կանոնական գրականությոան մասին:

6. Թվարկիր մի քանի վաղմիջնադարյան հայկական եկեղեցական շինություններ:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. VI-VIII դարերում ստեղծագործել են հայ պատմիչներ` Սեբեոսը, Մոսես Կաղանկատվեցին, Հովհան Մամիկոնյանը, Ղևոնդը:

2. Բնական գիտություններից զարգացած էին տիեզերագիտությունը, աշխարհագրությունը, իրավունքը և այլ գիտություններ:

3. Ա. Շիրակացին ժամանակի հայտնի բնափիլիսոփա, մաթեմատիկոս, աշխարհագրագետ, տիեզերագետ, մանկավարժ էր, ով հայտնի է իր «Աշխարհացույց» աշխատությամբ:

4. 552 թվականի հուլիսի 11-ը համարվել է Հայոց մեծ թվականը

5. Իրավունքի և եկեղեցու կանոնական գրականության մեջ հայտնի են «Գիրք թղթոց», «Կանոնագիրք Հայոց», «Կնիք հավատոյ» աշխատությունները :

6. Վաղմիջնադարյան հայկական եկեղեցական շինություններ են Ծիծեռնավանքի, Քասաղի, Արցախի Տիգրանակերտի, Վաղարշապատի Մայր տաճարը, Հռիփսիմեի, Գայանեի , Զվարթնոցի եկեղեցիները:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Արժևորել Մշակութային ձեռքբերումները VI – VIII դարերում:

**ԳԼՈՒԽ 2. ՀԱՅԿԱԿԱՆ ՄՇԱԿՈՒՅԹԸ X-XIV ԴԱՐԵՐՈՒՄ (3 ժամ)**

**§ 1. Մշակույթի վերելքը: Կրթությունը:**

**[Թեմատիկ պլան](#Ա15)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար***

1. Ո՞ր կառույցն էր իրականացնում համահայկական մշակութային կենտրոնի գործառույթը X-XIV դդ.:
2. Ինչպիսի՞ դպրոցներ էին գործում Հայաստանում X-XIV դդ.:
3. Ի՞նչ նշանավոր վարդապետարաններ գիտեք:
4. Միջնադարյան Հայկական համալսարաններից ո՞րն ուներ համահայկական ճանաչում, ե՞րբ է այն հիմնադրվել:
5. Ինչո՞վ էր առանձնահատուկ Սկևռայի դպրոցը:

***Առարկայի չափորոշչային նվազագույն պահանջները կատարելու համար սովորողը պետք է իմանա*** ՝

1. X-XIV դդ. համահայկական մշակութային կենտրոնի գործառույթն իրականացնում էր Հայոց կաթողիկոսությունը:
2. X-XIV դդ. Հայաստանում գործում էին ծխական, վանական և տաճարային դպրոցներ, ինչպես նաև վարդապետարաններ:
3. Նշանավոր վարդապետարաններ էին Սանահինի, Հաղպատի, Անիի, Նոր Գետիկի, Գլաձորի, Տաթևի, Ծործորի, Քռնայի, Հռոմկլայի, Սսի, Սկևռայի բարձրագույն դպրոցները: (նշել առնվազն 3-ը)
4. Միջնադարյան Հայկական համալսարաններից համահայկական ճանաչում ուներ Գլաձորի համալսարանը, որը հիմնադրվել է 1280-ական թթ.:

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Արժևորել հայոց կաթողիկոսությունը՝ որպես համահայկական մշակութային կենտրոն:
2. Կարևորել Սկևռայի համալսարանը՝ որպես մանրանկարչության, երաժշտության և գրչության արվեստի կենտրոն:

**§ 2-3․ Պատմագրություն: Իրավունքը և բնափիլիսոփայությունը:**

**[Թեմատիկ պլան](#Ա15)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար*** ՝

1. Ի՞նչ ուղղություններ են հանդես գալիս հայ պատմագրության մեջ X-XIV դդ.:
2. Ո՞վ է ստեղծել հայկական առաջին դատաստանագիրքը:
3. Ի՞նչ բնույթի կանոններ ընդունվեցին 1263 թ. Սսի եկեղեցական ժողովում:
4. Ի՞նչ խնդիրներ էին քննարկվում բնափիլիսոփայության շրջանակներում:
5. Ի՞նչ նշանավոր մշակութային գործիչներ և ստեղծագործություններ գիտեք։

***Առարկայի չափորոշչային նվազագույն պահանջները կատարելու համար սովորողը պետք է իմանա*** ՝

1. X-XIV դարերում հայ պատմագրության մեջ հանդես են գալիս հայոց պատմություն, առանձին տարածաշրջաններին նվիրված պատմություն, տիեզերական պատմություն, տարեգրություն ուղղությունները:
2. Հայկական առաջին դատաստանագիրքը ստեղծել է Դավիթ Ալավկաորդին:
3. 1263թ. Սսի եկեղեցական ժողովում ընդունվել են հասարակության ամուսնա-ընտանեկան և բարոյական կյանքը կարգավորող 2 տասնյակից ավելի կանոններ:
4. Բնափիլիսոփայության շրջանակներում քննարկվում էին աստվածաբանության, բնագիտության (ֆիզիկա, քիմիա, բժշկություն) փիլիսոփայության հետ կապված խնդիրներ:

***Առարկայի չափորոշչային նվազագույն պահանջները կատարելու համար սովորողը պետք է կարողանա*** ՝

1. Համապատասխանեցնել (առնվազն 4-ը)

|  |  |
| --- | --- |
| **Հեղինակ** | **Սըեղծագործություն** |
| Հովհաննես Դրասխանակերտցի | Հայոց պատմություն |
| Արիստակես Լաստիվերցի | Հայոց պատմություն |
| Կիրակոս Գանձակեցի | Հայոց պատմություն |
| Ստեփանոս Տարոնեցի | Տիեզերականպատմություն |
| ՎարդանԱրևելցի | Տիեզերական պատմություն |
| ԹովմաԱրծրունի | առանձին տարածաշրջաններին նվիրված պատմություն |
| ՍտեփանոսՕրբելյան | առանձին տարածաշրջաններին նվիրված պատմություն |
| Մատթեոս Ուռհայեցի | Տարեգրություն |
| Սամուել Անեցի | Տարեգրություն |
| Սմբատ Գունդստաբլ | Տարեգրություն, Իրավունք |
| Դավիթ Ալավկաորդի | Իրավունք |
| Ներսես Շնորհալի | Իրավունք |
| Մխիթար Գոշ | Իրավունք |
| Գրիգոր Մագիստրոս Պահլավունի | Բնափիլիսոփայություն |
| Մխիթար Հերացի | Բժշկություն |
| Վահրամ Րաբունի | Փիլիսոփայություն |
| Հովհաննես Երզնկացի | Փիլիսոփայություն |
| Հովհան Որոտնեցի | Փիլիսոփայություն |
| Գրիգոր Տաթևացի | Փիլիսոփայություն |

1. Գնահատել դատաստանագրքերի ստեղծման կարևորությունը հասարակական հարաբերությունների իրավական կարգավորման առումով:

**§ 4․ Գրականությունը և արվեստը:**

[**Թեմատիկ պլան**](#Ա15)

***Հարցեր և առաջադրանքներ առարկայի չափորոշչային նվազագույն պահանջները ստուգելու համար***

1. Ե՞րբ գեղարվեստական գրականությունը դարձավ հայ մշակույթի ինքնուրույն բնագավառ:
2. Ո՞վ է հայ առակագրության հիմնադիրը:
3. IX-X դարերի ո՞ր գրական ստեղծագործության մեջ է ամփոփված հայ ժողովրդի հոգևոր կյանքի կարևոր կողմերն ու բարոյական արժեքները:
4. X-XIV դարերի ի՞նչ նշանավոր ճարտարապետներ գիտեք:
5. Ի՞նչ գիտեք խաչքարերի մասին:
6. X-XIV դարերում նկարչության ո՞ր ուղղություններն էին զարգանում:

***Առարկայի չափորոշչային նվազագույն պահանջները կատարելու համար սովորողը պետք է իմանա*** ՝

1. Գեղարվեստական գրականությունը դարձավ հայ մշակույթի ինքնուրույն բնագավառ X դարում:
2. Հայ առակագրության հիմնադիրը Մխիթար Գոշն է:
3. X-XIV դարերի նշանավոր ճարտարապետներ էին Տրդատը և Մանուելը:
4. Խաչքարային արվեստը յուրահատուկ է հայկական մշակույթին: Խաչքարը քարե սալ է՝ պատվանդանի վրա կանգնեցված, որի վրա պատկերված է քրիստոնեության խորհրդանիշ խաչը: Խաչքարերի վրա թողնվում էին արձանագրություններ, նշում վարպետի անունը, կանգնեցնելու առիթը, ժամանակը և այլ նշումներ: Ժամանակի նշանավոր խաչքարագործ վարպետներ էին Պողոսը և Մոմիկը:
5. X-XIV դարերում զարգանում էին նկարչության ուղղություններից հատկապես մանրանկարչությունը և որմնանկարչությունը:

***Առարկայի չափորոշչային նվազագույն պահանջները կատարելու համար սովորողը պետք է կարողանա*** ՝

1. Վերհանել, որ հայ ժողովրդի հոգևոր կյանքի կարևոր կողմերն ու բարոյական արժեքները ամփոփված են 9-10-րդ դդ-ում ստեղծված «Սասնա ծռեր» էպոսում:
2. Կարևորել X-XIV դարերում հայկական մշակութային նվաճումները:

**ԳԼՈՒԽ 3. ՄՇԱԿՈՒՅԹԸ ԴԺՎԱՐԻՆ ԺԱՄԱՆԱԿՆԵՐՈՒՄ (XV-XVII դ. առաջին կես) (2 ժամ)**

**§ 1․ Հայկական տպագրությունը: Կրթությունը**

**[Թեմատիկ պլան](#փ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Մշակույթի ո՞ր բնագավառները սկսեցին գերակայել XV-–XVII դարերում:

2. Ո՞վ է հայ տպագրության հիմանդիրը:

3. Ո՞ր համալսարանները դարձան կրթության կարևոր կենտրոններ XV դարում:

4․ Մինչև ե՞րբ գոյատևեց Մեծոփաց դպրոցը:

5․ Ի՞նչ նշանավոր կրթարաններ էին գործում XVII դարում:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1. XV-XVII դարերում սկսեց գերակայել հայկական տպագրության և կրթության բնագավառները

2․ Հայ տպագրության հիմնադիրը Հակոբ Մեղապարտն էր։

3. XV դարում կրթության կարևոր կենտրոններ դարձան Տաթևի համալսարանը, Մեծոփա դպրոցը, Հերմոնի դպրոցը, Ղրիմի Անտոնի անապատի հայոց դպրոցը։

**4.** Մեծոփաց դպրոցը գոյատևել է մինչև XV դարի կեսը:

5․ Գործում էին Հարանց անապատի դպրոցը, Հովանավանքի, Բաղեշի Ամիրդոլու վանքի դպրոցը և այլն։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Գնահատել Հակոբ Մեղապարտին և առաջին տպագիր գիրքը:

2. Կարևորել Տաթևի համալսարանի դերը:

**2․ Գիտությունը և արվեստը**

**[Թեմատիկ պլան](#փ)**

***Հարցեր և առաջադրանքներ առարկայի չափորոշչային նվազագույն պահանջները ստուգելու համար՝***

1. Ի՞նչ աշխատություն է գրել Թովմա Մեծոփեցին :

2.Գիտության ո՞ր բնագավառներն էին զարգացած XV-XVII դդ։

3. Արվեստի ո՞ր բնագավառներն էին զարգացում ապրում XV-XVII դարերում:

4. Ի՞նչ ճակատագիր ունեցան Հին Ջուղայի ավելի քան 10 հազար խաչքարերը:

***Առարկայի չափորոշչային նվազագույն պահանջները կատարելու համար սովորողը պետք է իմանա՝***

1․ Թովմա Մեծովփեցին հեղինակել է «Պատմութիւն Թամուր Լանկին և յաջորդաց իւրոց» աշխատությունը։

2․ XV-XVII դդ զարգացած էին պատմագրության, բնագիտության և բժշկության բնագավառները։

3․ XV-XVII դդ շարունակել են զարգացում ապրել մանրանկարչությունը, ոսկերչությունը, որմնանկարչությունը, գորգագործական և խաչքարային արվեստը։

4․ Հայ բնակչության հետքերը ջնջելու նպատակով ադրբեջանցի ջարդարարների կողմից լիովին ոչնչացվել է համաշխարհային արժեք ունեցող հայ մշակույթի հսկա գանձարանը՝ Հին Ջուղայի ավելի քան 10 հազար խաչքարերը։

***Առարկայի չափորոշչային նվազագույն պահանջները կատարելու համար սովորողը պետք է կարողանա՝***

1. Արժևորել XV-XVII դդ գիտության և արվեստի գորշիչների ստեղծած ժառանգությունը։